text:
E LE O LE AITU E FAITATALA A AE O FAFINE AULOTU
LAGOLAGO FAIPELE LE MOLIMAU A LE AITU FA’ASAGA FAIFEAU
O le molimau a le Faipele lea na o i ai le aulotu e tau su’e, pe moni o le latou faifeau lea o lo o maito ai le isi mafine o le latou aulotu, na taua ai e le Faipele e faapea, o le mafine lea na ma’itaga na mafua mai i le la mafutaga ma lana faifeau, lea na mapuna a’e i luga ina ua oso lona ma’i aitu.
E le gata la ua manino le molimau a le faipele, ae ua faaiu se suesuega sa faia e tagata o le aulotu a le alii faifeau lea o lo o tuuaia i le ma’ito ai o se tamaitai o lana aulotu, e le o le ma’i aitu na maua ai le mafine o lo o aafia na mafua ai ona aliali le tupua lilo a le leoleo mamoe, ae na mafua ona mapuna i luga lenei mataupu, o le faitatala ma le fela’ula’ua’i tala o fafine o le aulotu.
Fai mai le molimau na momoliina maia le mataupu lenei i le Samoa News, o le isi mafine lea sa muamua uei uei ma le faifeau, na alu ma toe faasalalau le tala ina ua kipi motu o ia e le leoleo mamoe.
“O le auku kogu lava lega o le vevesi e pei oga kula’i mai i kokogu o le makou au loku, ua koe faasalalau lava e le au foga uumi sa o muamua i le faifeau le mea ua kupu, ina ua le fiafia ua pa le pomu a si faifeau i le isi mafine ae misi akoa ai lakou,” o le tala ata lea a le molimau.
O le vevesi lenei na tulai mai i le masina na te’a nei, ina ua mapuna tala e faatatau i se mafine o le aulotu ua ma’ito i le latou faifeau.
O le tala na salalau i le taimi na taumafai ai tagata o le aiga e nofo ai le mafine na aafia e faafilemu le ma’i aitu na aafia ai o ia, peitai na faateia tagata ina ua fasa mai le aitu, e fasa mai i le igoa o le faifeau, ma mafua ai loa ona ave manatu o tagata o le aiga ma le aulotu, i le mafuaaga ua manu a’e ai le igoa o si faifeau.
Na mulimuli ane ina ua manino le mata o le vai, o le mafine lea na oso lona ma’i aitu, ua tau lona 3 masina, ma o lana ma’itaga o lo o ta’u ai le faifeau.
O le taimi lava na mapuna a’e ai le tala i luga ma le toe vaaia ai le faifeau i le aulotu, ua le toe alu foi i se lotu e oo mai lava i le taimi nei.
Fai mai le molimau, ua maea ona uia e le aigao le faifeau tu ma aga e masani ai le atunuu i le aiga o le mafine o lo o aafia, peitai e lei oo atu lava le aiga e faia sa latou leleiga ma le aulotu, ona o lo o tiga o latou loto i le mea ua tupu.
Ui o lea, ua taumafai ni isi o le aulotu e toe tuu faatasi le aulotu ma taumafai e faailoa i ai, o mea sa tutupu o ui fanafana ia a le fili o lo o tafana mai, ona o le taumafai e lepeti le aulotu ma faavaivai tagata o lo o saili i le suafa o le Alii


c: text/html

text:
Tala 59: Aiseā e Tatau ona Sola Tavita
INA ua uma ona fasiotia e Tavita o Koliata ona avatua lea o ia e Apineru iā Saulo. Sa fiafia tele Saulo i a Tavita. Na ia tofia o ia e fai ma ta‘ita‘i i lana ‘autau ma faanofo i le fale o le tupu.
Mulimuli ane, ina ua fo‘i mai le taua ma Filisitia, na pepese loa fafine: ‘Na fasiotia e Saulo le to‘aafe, ae na fasiotia e Tavita le sefulu o afe.’ Sa tupu le lotoleaga o Saulo, auā ua tele le viiga mo Tavita na i lo ia. Ae o le atalii o Saulo o Ionatana e le‘i lotoleaga o ia. E alofa o ia iā Tavita, ma sa alofa fo‘i Tavita iā Ionatana. Ona fai ai lea o se la tautoga o le a uō pea i la‘ua.
E lelei tele le tā kitara a Tavita, ma sa fiafia Saulo i pese na ia tāina. Ae i le isi aso o le lotoleaga o Saulo na māfua ai ona ia faia se mea mata‘utia. A o tāina e Tavita le kitara, sa velo e Saulo lana tao, ma faapea ane: ‘O le a ou faamauina Tavita faatasi ma le puipui.’ Ae na ‘alo Tavita ma sa ‘ela ai. Mulimuli ane na toe ‘ela fo‘i le velo a Saulo iā Tavita. Ua iloa nei e Tavita e tatau ona ia matuā faaeteete.
Pe e te manatua le tautoga a Saulo? Fai mai o ia na te tuuina atu lona afafine e fai ma avā a le tagata na te fasiotia Koliata. Mulimuli ane sa fai atu Saulo iā Tavita e mafai ona fai ma ana avā lona afafine o Mekala, ae tatau ona ia fasiotia se toa 100 o fili o Filisitia. Sa faamoemoe Saulo ia fasiotia e Filisitia Tavita. Peita‘i e leai, ma o lea na avatu ai e Saulo lona afafine e fai ma avā a Tavita.
O le tasi aso na fai atu ai Saulo iā Ionatana ma ana auauna uma e mana‘o o ia e fasioti Tavita. Ae sa faapea atu Ionatana i lona tamā: ‘Aua e te faia se mea leaga iā Tavita. Na te le‘i faia lava se mea sesē iā te oe. Ae sa ia fesoasoani tele iā te oe. Na le manumanu o ia i lona ola ina ua ia fasiotia Koliata, ma sa e fiafia i ai.’
Na faalogo Saulo i lona atalii ma na ia tautō na te lē toe faia le mea leaga iā Tavita. Ua toe aumai nei Tavita, ma toe auauna iā Saulo i lona fale. O le tasi fo‘i la aso, a o tā pese a Tavita, sa toe velo ai fo‘i e Saulo Tavita. Na ‘alo Tavita, ma tū ai le tao i le puipui. O le faatolu ai lenei! Ua iloa nei e Tavita e tatau ona sola ese o ia!
Ona alu atu lea o Tavita i lona fale i lenā pō. Ae na aauina atu i ai e Saulo ni tagata e fasioti iā te ia. Ua iloa e Mekala fuafuaga a lona tamā. Ona ia fai atu lea i lana tane: ‘Afai e te lē sola ese nanei, o le a e oti taeao.’ Ona fesoasoani ai lea o Mekala iā Tavita ia sola ese i le faamalama. E tusa e fitu tausaga na lafi solo ai Tavita ina ne‘i maua o ia e Saulo.
1 Samuelu 18:1-30; 19:1-18.
Fesili
- Aiseā e lotoleaga ai Saulo iā Tavita, ae e faapefea ona ese le atalii o Saulo o Ionatana?
- O le ā na tupu i se tasi aso a o tāina e Tavita le kitara mo Saulo?
- O le ā na fai atu ai Saulo e tatau ona faia e Tavita a o le‘i fai Mekala le afafine o Saulo ma ana avā, ma aiseā na fai atu ai Saulo faapena?
- A o tāina e Tavita le kitara mo Saulo, o le ā na tupu i le taimi lona tolu e pei ona faaalia i le ata?
- E faapefea ona fesoasoani Mekala ina ia faasaoina Tavita, ma o le ā na faia e Tavita mo tausaga e fitu?
Fesili faaopoopo
- Faitau le 1 Samuelu 18:1-30.
E faapefea ona faaatagia e le alofa lē mavae o Ionatana mo Tavita, le alofa faamaoni i le va o “isi mamoe” ma le “lafu mamoe itiiti”? (1 Samu. 18:1; Ioa. 10:16; Luka 12:32; Saka. 8:23)
Pe a fua i le tulaga masani o mea, sa tatau ona avea Ionatana ma suli o Saulo, ae na faapefea ona faaalia e le 1 Samuelu 18:4 uiga mata‘ina o Ionatana i le gaua‘i atu i lē na filifilia e fai ma tupu?
E faapefea ona faaalia e le faaa‘oa‘oga a Saulo o le lotoleaga e mafai ona i‘u ai i le faia o se agasala matuiā, ma o le ā le lapata‘iga mo i tatou? (1 Samu. 18:7-9, 25; Iako. 3:14-16)
- Faitau le 1 Samuelu 19:1-17.
Na faapefea ona tuu e Ionatana lona lava ola i se tulaga lamatia ina ua ia tautala atu i upu o loo faamauina i le 1 Samuelu 19:4, 5? (1 Samu. 19:1, 6)

robotstxt: allowed

filter: keep


text:
A faata’ita’i i ai, e mafai e i tatou taitoatasi ona avea atili e faapei o le Faaola pe a tatou auauna atu i fanau a le Atua.
O se tasi o a tatou molimau aupito sili o lo tatou perofeta pele, o Peresitene Thomas S. Monson, o ia o le auauna filifilia a le Alii o le, sa ia aoao e mulimuli i le faataitaiga a le Faaola—auauna atu i tagata taitoatasi, o le tasi ma le isi. O i tatou ua ulu ifo i le vai o le papatisoga, ua osifeagaiga foi e faia le mea lava lea e tasi. Ua tatou osifeagaiga “e manatua pea [le Faaola] ma tausi i ana poloaiga,”1 ma sa Ia fetalai mai, “O la’u poloaiga lenei, ia outou fealofani, e faapei ona ou alofa atu ia te outou.”2
Matau upu nei a Peresitene Monson o loo aofia ai foi lena lava valaaulia: “Ua siomia i tatou e i latou o loo manaomia lo tatou gauai atu i ai, o la tatou faamalosiauga, o la tatou lagolago, la tatou faamafanafanaga, ma lo tatou agalelei. … O i tatou o lima o le Alii i luga o le fogaeleele, ua i ai le tiutetauave e auauna atu ai ma siitia Ana fanau. O loo faalagolago mai o Ia ia te i tatou taitoatasi.”3
Pe na outou faafofoga atu i ai—i le valaaulia ia fealofani? Mo nisi, o le tautua po o le auauna atu o le tasi i le isi, e mulimuli i le faataitaiga a le Faaola, e le faigofie. Ae a faata’ita’i i ai, e mafai e i tatou taitoatasi ona avea atili e faapei o le Faaola pe a tatou auauna atu i fanau a le Atua. Ina ia fesoasoani i le faaleleia atili o lo tatou fealofani, ou te fia fautuaina atu ni upu se fa ia manatua: “Muamua matau, auauna ai.”
Toeitiiti atoa le 40 tausaga talu ai, sa ma o ai ma lo’u toalua i le malumalu mo lo ma asotōgia [mo ma’ua lava] i le po o le Aso Faraile. E lei leva ona ma faaipoipo, ma sa ou popole aua o lo’u taimi lona lua lea talu ona ou faaipoipo. Masalo na matau mai e se uso sa i o’u tafatafa. Sa falo mai ma musumusu mai ma le migao, “Aua e te popole. O le a ou fesoasoani ia te oe.” Sa faatofilemuina lo’u fefe, ma sa mafai ona ou fiafia i le vaega na totoe o le sauniga o le malumalu. Na ia matauina muamua, ona auauna ai lea.
Ua valaaulia i tatou uma e mulimuli i aoaoga a Iesu ma auauna atu i isi. E le o faatapulaaina lenei valaaulia i uso lelei o le Aualofa. A o ou faamatala atu ni nai faataitaiga i aso faisoo a tagata o le au paia sa aoao e matau muamua ona auauna atu ai lea, faafofoga mo aoaoga a Iesu ua latou faatinoina.
Fai mai se tamaitiiti e ono tausaga o le Peraimeri: “Ina ua filifilia au e fai ma fesoasoani i le vasega, sa mafai ona ou filifilia se uo ma te galulue. Sa ou filifilia [se tamaitiiti o la’u vasega na soona faia au] aua e leai a se isi e filifilia o ia. Sa ou manao ia ona maua se lagona lelei.”4
O le a le mea sa matau e lenei tamaitiiti? Sa ia matauina e le filifilia lava le alii faafia malosi o le vasega. O le a le mea sa ia faia e auauna atu ai? Sa na ona ia filifilia lava o ia e avea ma ana uo ma se fesoasoani i le vasega. Sa aoao mai e Iesu, “Ia outou alolofa atu i e ua fetuu mai ia te outou, ia outou agalelei atu i e ua inoino mai ia te outou.”5
I se tasi uarota, na matauina ai e le au Perisitua Arona, ona latou auauna atu ai lea i se ala ‘anoa. O vaiaso taitasi e vave taunuu ai alii talavou ma tutu i fafo o le faletapuai, i le timu, kiona, po o le mutigitigi o le la, e faatalitali le taunuu ane o toeaiina ma olomatutua o la latou uarota. Latou te la’uese maia nofoa faataavalevale ma fatafaasavali mai taavale, tuu atu ni lima malolosi e pipii i ai, ona latou faafeaoina atu lea ma le onosai le au matutua ua sinasina lauao, i totonu o le fale. Ua latou faia moni lava lo latou tiute i le Atua. A o latou matauina ona auauna atu ai lea, o i latou o ni faataitaiga ola o aoaoga a le Faaola: “Aua na faia e outou i le tasi o e aupito itiiti o o’u uso nei, o a’u lea na outou faia i ai.”6 A o faatinoina ia mataupu aoaoina fou a le autalavou, o le a mautinoa lava le tatalaina o mata o nei alii talavou i le tele atu o isi avanoa e auauna atu ai i se ala faa-Keriso.
O le matau ma le auauna atu, o nisi taimi e manaomia ai se taumafaiga tele. E i ai se tamaitai talavou musuia e igoa ia Alesania na matauina lona tausoga, o Matisone, sa le mafai ona faamae’aina mea e manaomia mo lana lava Alualu i Luma o le Tagata lava Ia, ona e matuia le aafia o lona mafaufau i lona ma’i. Sa faapotopoto e Alesania ia tamaitai talavou o lana uarota, talanoa ma o latou taitai, ma fuafua ai e faia se mea e fesoasoani ai ia Mati i mea e le mafai ona faia e ia lava. Sa tofu le tamaitai talavou ma lana vaega sa fai o gaoioiga o le Alualu i Luma ma galuega faatino e fai ai ma sui ina ia mafai ai e Mati ona maua lana lava asoa.7
O nei tamaitai talavou o le a agaigai lelei i luma i matafaioi faatina ma le usoga a le Aualofa aua ua latou aoao e matau muamua ona auauna atu ai lea i ni ala o le alofa.
Ua faamanatu mai e Peresitene Monson ia i tatou e faapea o le alofa moni, “o le alofa mama lea o Keriso”8— pe i se isi faaupuga o le matau ma auauna atu— “e faamaonia ina ua manatuaina se olomatua ua oti lana tane ma ave i gaoioiga a le uarota” ma “ina ua maua e se uso sa nofo na o ia i le Aualofa le valaaulia, ‘Sau—tatou nonofo faatasi’”9 E talafeagai lelei lava le tulafono faaauro i i: “O mea uma lava tou te loto i ai ia fai mai e tagata ia te outou, ia faapea lava ona outou faia ia te i latou.”10
Sa auauna atu se tane sa matau lelei, i ni ala taua se lua. Na ia faamatala:
“Sa ou fesoasoani i lo’u toalua i se tasi Aso Sa i lana vasega Peraimeri e tumu i tamaiti ulavavale ta’i fitu tausaga. Ina ua amata le taimi o fetufaaiga a le Peraimeri, sa ou vaaia se tasi o le vasega o faapupuu i luga o lona nofoa, ma na iloa lelei lava e le o malosi. Sa musumusu mai le Agaga ia te au o loo ia manaomia se faamafanafanaga, o lea na ou nofo lemu ifo ai i ona tafatafa ma fesili po o le a le mea ua tupu. E lei tali mai o ia … , o lea sa amata ai ona ou pesepese lemu atu i ai.
“Sa a’oina e le Peraimeri se pese fou, ma a oo la ina matou pepese, ‘A ou faalogo ma lo’u loto ou te lagona le leo o le Faaola,’ sa amata ona ou lagonaina le malamalama e sili ona uiga ese ma le mafanafana ua faatumulia ai lo’u agaga. … Sa ou maua se molimau patino i le alofa o lo tatou Faaola mo ia [le teineitiiti]… ma au foi. … Sa ou aoaoina o i tatou o lima [o le Faaola] pe a tatou auauna atu i le tasi.”11
E le gata ina sa matau e lenei tuagane ua faapei o Keriso le manaomia o lana fesoasoani i lona toalua ma se vasega ulavavale e ta’ifitu tausaga le matutua; ae sa ia tuuina atu foi se auaunaga patino i se teineitiiti na manaomia. Sa ia mulimuli i le Faaola, o le sa aoao mai, “O galuega na outou vaai na ou faia o mea ia tou te faia foi.”12
E lei leva atu, sa tatalaina ai e se lologa ni avanoa se tele mo soo o Iesu Keriso e matau ai muamua ona auauna atu ai lea. Sa vaaia e tamaloloa, o fafine, o talavou, ma tamaiti ni pisinisi ma fale o aiga ua faatamaia, ma sa latou tuua mea uma ae fesoasoani e faamama ma faaleleia fale sa faatamaia. O nisi sa matauina le manaomia o le fesoasoani i le galuega tele o le faia o tagamea. O isi sa faamamaina ma le faaeteete ata, o pepa o faamatalaga faaletulafono, tusi, ma isi pepa taua, ona latou faatautau ai lea i luga pepa e faamamago ma faasao mea uma sa latou mafaia. O le matau ona auauna atu ai lea, e le faigofie i taimi uma ma e le faapea foi e fetaui i taimi uma ma a tatou mea e fai.
O le fea se isi nofoaga sili atu e matau muamua ai ona auauna atu ai lea nai lo totonu o le aiga? O se faataitaiga lea mai le soifuaga o Elder Richard G. Scott e faapupula ai:
“I se tasi po sa ala mai ai lo ma atalii laitiiti o Richard, sa i ai se faaletonu i lona fatu ma sa tagi. E masani lava o lo’u toalua e ala e vaai se pepe e tagi, ae o le taimi lea sa ou fai atu ai, ‘Lea o le a ou alu e vaai.’
“Ona o le ma’i o lo’u atalii, a amata ona tagi, ona tatavale lea o lona fatu. E pua’i o ia ma leaga ai le ie o lona moega. O lena po na ou siiina ai ma opo mai o ia e taumafai e faato’ato’a le tata o lona fatu ma uma ai lana tagi a’o ou suiina ona lavalava ma ona ieafu mama. Sa ou siiina o ia seia iu ina moe. Sa ou le iloaina i lena taimi, o le a maliu o ia i ni nai masina mulimuli ane. O le a ou manatuaina pea lo’u siiina o ia i le tuneva o lena po.”13
Na fetalai Iesu, “O se fia sili ia te outou, ia fai o ia ma a outou auauna.”14
O nisi taimi e faaosoosoina ai i tatou e auauna atu i se ala tatou te mananao e fai ai, ae e le o le ala tonu lea o loo manaomia i lena taimi. Ina ua aoao mai e Elder Robert D. Hales le mataupu faavae o le ola faasoasoa tatau, sa ia faamatalaina le faataitaiga o le faatauina o se meaalofa mo lona faletua. Sa fesili o ia [faletua], “O e faataua mo a’u po o oe?”15 Afai tatou te fetuunaia lena fesili a o tatou auauna atu ma fesili ifo ia i tatou lava, “Pe o o‘u faia lenei mea mo le Faaola, pe o o’u faia mo a’u?” o le a atagia le auaunaga a le Faaola i la tatou auaunaga. Sa fesili le Faaola ma e tatau foi ia i tatou, “Se a se mea lua te mananao i ai ou te faia mo oulua?”16
I ni nai vaiaso ua tuanai atu, sa ou faanatinati ma ātu i le anoanoai o mea sa i la’u lisi o mea e fai. Sa ou faamoemoe ou te alu i le malumalu i le aso lena, ae sa ou manatu ua ou matua pisi tele. O le taimi lava na tau ai lo’u mafaufau i lena manatu faapea ua ou pisi tele mo le malumalu, sa fagua loa au i le mea e sili ona ou manaomia e fai. Sa ou tuua lo’u ofisa, ae savali atu i le Malumalu o Sate Leki, ma tau mafaufau po o afea ou te toe maua ai le taimi ua ou misia. O le mea e faafetai ai, e onosai le Alii ma e alofa mutimutivale ma sa ia aoaoina a’u i se lesona matagofie i lena aso.
A o ou nofo ai i le potu mo le sauniga, sa musumusu mai ma le migao se uso, “Ua ou matua gatete lava. O lo’u taimi lona lua lenei i le malumalu. E mafai ona e fesoasoani mai faamolemole?” Na mafai faapefea ona ia iloa o upu tonu lava na sa tatau ona ou faalogo i ai? Na te lei iloaina, ae sa silafia e le Tama Faalelagi. Sa ia matauina le mea aupito sili ou te manaomia. Sa Ia uunaia lenei uso lotomaulalo e auauna mai ia te au e ala i le valaaulia o a’u ou te auauna atu ia te ia. Ou te faamautinoa atu ia te outou, o a’u le tagata na sili ona faamanuiaina ai.
Ou te faailoa atu mai le ta’ele o lo’u loto le faafetai tele i le toatele o tagata e faapei o Keriso, sa auauna mai i lo matou aiga i le gasologa o tausaga. E momoli atu le agaga talisapaia i lo’u toalua pele ma lo’u aiga, o ē o loo galulue ma le le faalogologo tiga, ma le alolofa tele.
Ia tatou taufai saili muamua e matau, ona auauna atu ai lea. A tatou faia lena mea, ua tatou tausia feagaiga ma o la tatou auaunaga, e faapei ona saunoa Peresitene Monson, e molimauina ai lo tatou avea ma ni soo. Ou te iloa o loo soifua le Faaola. O Lana Togiola ua mafai ai ona tatou ola i Ana aoaoga. Ou te iloa o Peresitene Monson o lo tatou perofeta i ona po nei. I le suafa o Iesu Keriso, amene.
Faaali Mau Faasino
-
-
2. Ioane 15:12.
-
3. Thomas S. Monson, “O Le A Se Mea Ua Ou Faia Mo Se Tasi i le Aso?” Liahona, Nov. 2009, 86.
-
4. Canyon H., “A Good Choice,” Friend, Jan. 2012, 31.
-
5. Mataio 5:44.
-
6. Mataio 25:40.
-
7. Tagai “For Madison,” lds.org/youth/video/for-madison.
-
8. Moronae 7:47.
-
9. Thomas S. Monson, “E Le Uma le Alofa,” Liahona, Nov. 2010, 125; tagai foi O Afafine i Lo’u Malo: O Le Talafaasolopito ma le Galuega a le Aualofa (2011), 101.
-
10. 3 Nifae 14:12.
-
11. Al VanLeeuwen, “Auauna atu i le Tasi,” Liahona, Aok. 2012, 19; tagai foi Sally DeFord, “Afai Ou Te Faalogo i Lo’u Loto,” 2011 Otootoga o Taimi mo Fetufaaiga, 28.
-
12. 3 Nifae 27:21.
-
13. Richard G. Scott, “O Faamanuiaga e Faavavau o le Faaipoipoga,” Liahona, Me 2011, 96.
-
14. Mataio 20:26.
-
15. Robert D. Hales, “Avea ma E Tuuina Atu Mea Faaletino ma Faaleagaga,” Liahona, Me 2009, 9.
-
16. Mataio 20:32.


text:
Mataupu 5
Ina ia maua le olataga, e ao i tagata ona salamo ma tausi poloaiga, toe fanauina, faamama o latou ofu e ala i le toto o Keriso, faamaualalalo ma tafi ese mai ia te i latou lava le faamaualuga ma le mataua, ma fai galuega o le amiotonu—Ua fetalai mai le Leoleo Mamoe Lelei i ona tagata—O i latou o e e faia galuega leaga, o fanau ia a le tiapolo—Ua molimau mai Alema i le moni o lana mataupu ma poloai mai i tagata ia salamo—O le a tusia i le tusi o le ola igoa o e e amiotonu. E tusa o le 83 T.L.M.
1 O lenei sa oo ina amata e Alema ona atalai atu le afioga a le eAtua i tagata, muamua i le nuu o Saraʼemila, ma mai iina seia oo atu i le laueleele atoa.
2 Ma o upu nei sa ia tautala atu ai i tagata i totonu o le ekalesia lea sa faatu i le aai o Saraʼemila, e tusa ai ma lana lava talafaamaumau, ua fai atu:
3 O au o Alema, sa afaauu e loʼu tamā, o Alema, e avea o se efaitaulaga sili i le ekalesia a le Atua, ona sa ia te ia le mana ma le ipule mai le Atua e fai ai nei mea, faauta, ou te fai atu ia te outou, sa amata ona ia faatuina o se ekalesia i le olaueleele sa i tuaoi o Nifae; ioe, o le laueleele lea sa taua o le laueleele o Mamona; ioe, ma sa ia papatisoina ona uso i vai o Mamona.
4 Ma faauta, ou te fai atu ia te outou, sa alaveaiina i latou mai lima o le nuu o le tupu o Noa, i le alofa mutimutivale ma le mana o le Atua.
5 Ma faauta, ina ua mavae lena, sa aumai i latou i le apologa i le vao, e lima o sa Lamanā; ioe, ou te fai atu ia te outou, sa faatagataotauaina i latou, ma sa toe laveaiina i latou e le Alii mai le epologa, e ala i le mana o lana afioga; ma sa aumai i tatou i le laueleele lenei, ma o iinei na amata ona tatou faatuina ai o le ekalesia a le Atua, i lenei foi laueleele atoa.
6 Ma o lenei faauta, ou te fai atu ia te outou, ou uso e, outou ua auai i lenei ekalesia, ua lava ea ona outou manatua o le faatagataotauaina o o outou tamā? Ioe, ma ua lava ea ona outou manatua o lona alofa mutimutivale ma lona tali-tiga ia te i latou? Ma e le gata i lea, ua lava ea ona outou manatua ua ia laveaiina o latou agaga mai seoli?
7 Faauta, sa ia liua o latou loto; ioe, sa ia fafagu i latou mai se moe gase, ma sa latou ala mai i le Atua. Faauta, sa i ai i latou i totonugalemu o le pogisa; e ui i lea, sa faapupulaina o latou agaga i le malamalama o le afioga tumau-faavavau; ioe, sa fusia faataamilo i latou i afusi o le oti, ma efilifili o seoli, ma sa faatalitali mai ia te i latou se faafanoga tumau-faavavau.
8 Ma o lenei ou te fesili atu ia te outou, ou uso e, pe na faaumatia ea i latou? Faauta, ou te fai atu ia te outou, E leai, sa lei faaumatiaina i latou.
9 Ma ou te toe fesili atu, pe na motusia ea fusi o le oti, ma filifili o seoli ia na fusi faataamilo ai i latou, pe na tatalaina ea i latou? Ou te fai atu ia te outou, Ioe, sa tatalaina i latou, ma sa faalauteleina o latou agaga, ma sa latou pepeseina le alofa togiola. Ma ou te fai atu ia te outou ua faaolaina i latou.
10 Ma o lenei ou te fesili atu ia te outou o a tulaga na afaaolaina ai i latou? Ioe, o a pogai sa ia te i latou sa faamoemoe ai mo le olataga? O le a le pogai o le tatalaina o i latou mai fusi o le oti, ioe, ma filifili foi o seoli?
11 Faauta, e mafai ona ou tau atu ia te outou—pe sa lei talitonu ea loʼu tamā o Alema i upu ia na tuuina mai i le fofoga o aApinati? Ma pe sa lē o ia ea o se perofeta paia? Sa lei fofoga mai ea e ia afioga a le Atua, ma talitonu i ai loʼu tamā o Alema?
12 Ma e tusa ma lona faatuatua, sa i ai se aliuga tele na oo mai i lona loto. Faauta ou te fai atu ia te outou, ua moni nei mea uma.
13 Ma faauta, sa ia atalai atu le afioga i o outou tamā, ma sa oo mai foi se liuga tele i o latou loto, ma sa latou faamaualalaloina i latou lava ma tuu atu lo latou efaalagolago i le Atua moni ma isoifua. Ma faauta, sa latou faamaoni seia oo i le oiuga; o lea na faaolaina ai i latou.
14 Ma o lenei faauta, ou te fesili atu ia te outou, ou uso e o le ekalesia, ua afanauina ea outou faaleagaga i la le Atua? Ua outou maua ea ona foliga i o outou mata? Ua oo ea lenei eliuga tele i o outou loto?
15 Ua outou faaaoga ea le faatuatua i le togiola a ia o lē na afoafoaina outou? O outou tulimatai ea i luma ma le mata o le faatuatua, ma vaaia le faatuina mai o lenei tino faaletino i le tino ola pea, ma le efaatuina mai o lenei tinopala i le tinolēpala, e tu i luma o le Atua e ifaamasinoina e tusa ma galuega na faia i le tino faaletino?
16 Ou te fai atu ia te outou, e mafai ea ona outou mafaufau ifo ia te outou lava e peiseai ua outou faalogo atu i le siufofoga o le Alii, ua fetalai mai ia te outou, i lena aso: O mai ia ia te au, outou o e ua afaamanuiaina, aua faauta, o ā outou galuega o galuega ia o le amiotonu i luga o le lalolagi?
17 Pe o outou mafaufau ifo ia te outou lava e mafai ona outou pepelo atu i le Alii i lena aso, ma afai atu—Le Alii e, o a matou galuega sa o ni galuega amiotonu i luga o le lalolagi—ma faapea o le a ia faaolaina ai outou?
18 Po o i se tasi itu, e mafai ona outou mafaufau ifo i le aumai o outou lava i luma o le nofoa-faamasino o le Atua ma o outou agaga ua tumu i le sala ma le faanoanoa, ma se manatua o lo outou sala atoatoa, ioe, o se amanatua atoatoa o a outou amioleaga uma, ioe, o se manatua o lo outou tutetee i poloaiga a le Atua?
19 Ou te fai atu ia te outou, e mafai ea ona outou tepa aʼe i le Atua i lena aso ma le loto mamā ma lima mamā? Ou te fai atu ia te outou, e mafai ea ona outou tepa aʼe i luga, ma afoliga o le Atua ua togitogia i luga o o outou mata?
20 Ou te fai atu ia te outou, e mafai ea ona outou mafaufau e faaolaina outou pe afai ua outou tuu atu outou lava e avea ma ae e pulea e le tiapolo?
21 Ou te fai atu ia te outou, o le a outou iloa i lena aso e lē mafai ona afaaolaina o outou; ona e leai se tagata e mafai ona faaolaina sei vagana ai ua tatā faasinasina ona eofu; ioe, e ao ina ifaamamaina ona ofu seia oo ina faamama mai pisia uma, e ala i le toto o ia o lē na tautatala mai ai o tatou tamā, o lē o le a afio mai e togiola ona tagata mai ia latou agasala.
22 Ma o lenei ou te fesili atu ia te outou, ou uso e, o le a se lagona o le a oo i soo se tasi o outou, pe afai o le a outou tutu i luma o le pa faamasino a le Atua, ma le pisipisia o o outou ofu i le atoto ma ituaiga uma o mea eeleelea? Faauta, o le a se molimau a nei mea e faasaga ia te outou?
23 Faauta, o le a latou lē amolimau mai ea o outou o tagata fasioti tagata, ioe, ma ua outou sala foi i ituaiga o amioleaga eseese uma?
24 Faauta, ou uso e, tou te manatu ea e mafai e se tasi faapena ona maua se nofoaga e nofo ai i lalo i totonu o le malo o le Atua, faatasi ma aAperaamo, ma Isaako, ma Iakopo, ma perofeta paia uma foi, o e ua faamamaina o latou ofu ma ua lē pisia, ua mamā ma sinasina?
25 Ou te fai atu ia te outou, E leai; sei vagana ai ua outou ave lo tatou Foafoa o se pepelo mai le amataga, pe tou te manatu o ia o se pepelo mai le amataga, e lē mafai ona outou manatu e maua e se tasi faapena se nofoaga i totonu o le malo o le lagi; ae o le a tutuli i latou i fafo ona o i latou ia o afanau a le malo o le tiapolo.
26 Ma o lenei faauta, ou te fai atu ia te outou, ou uso e, afai ua oo ia te outou se aliuga o le loto, ma afai ua outou lagona le fia pepese i le epese o le alofa togiola, ou te fia fesili atu, e imafai ea ona outou lagonaina nei?
27 Ua outou savavali ea, ma tausi outou lava i le alē pōnā i luma o le Atua? E mafai ea ona outou fai ifo, i totonu ia te outou lava, pe afai e valaaulia outou e feoti i le taimi nei, ua lava lo outou elotomaualalalo? Ua faamamaina o outou ofu ma ua faasinasinaina e ala i le toto o Keriso, o lē o le a afio mai e itogiola ona tagata mai ia latou agasala?
28 Faauta, ua tafi ese ea le afaamaualuga mai ia te outou? Ou te fai atu ia te outou, afai e leai ua outou lē saunia e fetaiai ma le Atua. Faauta e ao ina vave ona outou saunia; ona ua lata ona oo mai o le malo o le lagi, ma o se tasi faapena e lē maua e ia le ola e faavavau.
29 Faauta, ou te fai atu, pe i ai ea se tasi o i totonu o outou e lei tafiesea mai ai le amataua? Ou te fai atu ia te outou o se tasi faapena ua lē saunia o ia; ma ou te manao ia vave ona saunia o ia, ona ua lata mai le itula, ma na te lē iloa po o afea e oo mai ai le taimi; ona o se tasi faapena e lē maua i le lē sala.
30 Ma ou te toe fai atu ia te outou, o i ai ea se tasi i totonu o outou ua afaatauemu i lona uso, pe ua ia faafaulaʼi i luga o ia o sauaga?
31 Oi talofa i se tasi faapena, ona ua lē saunia o ia, ma ua oo mai le taimi e ao ai ona salamo o ia, a leai, e lē mafai ona faaolaina o ia!
32 Ioe, e oo ia te outou uma o e ua afaia amioletonu oi talofa; ia salamo, ia salamo, ona ua fetalai mai ai le Alii le Atua!
33 Faauta, ua ia auina mai se valaaulia i atagata uma, ona ua faaloaloa mai ia te i latou eaao o le alofa mutimutivale, ma ua ia fetalai: Ia salamo, ona ou talia lea o outou.
34 Ioe, ua fetalai mai o ia: aO mai ia ia te au ma o le a outou aai ai i le efua o le laau o le ola; ioe, o le a outou aai ma feinu isaoloto i le oareto ma vai o le ola;
35 Ioe, o mai ia ia te au ma aumai galuega o le amiotonu, ma o le a lē salaina ai outou i lalo ma lafo i le afi—
36 Aua faauta, ua oo mai le taimi, ai soo se tasi na te alē aumai ni fua lelei, po o soo se tasi na te lē faia galuega o le amiotonu, o ia lava lea ua i ai se pogai e tagiaue ma faanoanoa ai.
37 E, outou e o e ua faia le amioletonu; outou o e ua faafefeteina i luga i amea lē aoga o le lalolagi, outou o e ua fai mai ua outou iloa ala o le amiotonu e ui i lea ua outou eo ese mai ai, e pei o ni imamoe ua leai se leoleo mamoe, e ui ina sa ovalaau atu se leoleo mamoe ia te outou ma o loo valaau atu pea ia te outou, ae ua outou le fia ufaalogo mai i lona siufofoga!
38 Faauta, ou te fai atu ia te outou, o loo valaau mai le aleoleo mamoe lelei ia te outou; ioe, ma o lona lava suafa ua ia valaauina ai outou, o le suafa lava lea o Keriso; ma afai tou te lē efaalogo i le siufofoga o le ileoleo mamoe lelei, i le osuafa lea ua valaauina ai outou, faauta, e lē o outou o ni mamoe a le leoleo mamoe lelei.
39 Ma o lenei afai e lē o outou o ni mamoe a le leoleo mamoe lelei, o le alafu a ai outou? Faauta, ou te fai atu ia te outou, o le etiapolo lava o lo outou leoleo mamoe lea, ma o outou o lana lafu; ma o lenei, o ai e mafai ona ia faafitia lenei mea? Faauta, ou te fai atu ia te outou, ai se tasi na te faafitia lenei mea o se ipepelo ma se otama a ia a le tiapolo.
40 Ona ou te fai atu ia te outou soo se mea ua alelei ua sau mai le Atua, ma o soo se mea ua leaga ua sau mai le tiapolo.
41 O lea, afai e aumai e se tagata agaluega lelei ua faalogo o ia i le siufofoga o le leoleo mamoe lelei, ma ua mulimuli atu o ia ia te ia; ae o soo se tasi na te aumai galuega leaga, o ia lava lea e avea o se etama a le tiapolo, ona ua faalogo o ia i lona leo, ma mulimuli atu ia te ia.
42 Ma o soo se tasi e faia lenei mea e ao lava ona ia maua ona ataui mai ia te ia; o lea e maua e ia mo ona etaui le ioti, e faatatau i mea tau i le amiotonu, ona ua oti o ia e faatatau i galuega lelei uma.
43 Ma o lenei, ou uso e, ou te manao ia outou faalologo mai ia te au, ona ou te tautala atu ma le malosi o loʼu agaga; aua faauta, ua manino ona ou tautala atu ia te outou e lē mafai ona outou sese, pe ua ou tautala atu e tusa ai ma poloaiga a le Atua.
44 Ona ua valaaulia au ou te tautala atu i lenei ala, e tusa ai ma le afaatulagaga paia a le Atua, lea ua ia Keriso Iesu; ioe, ua poloaiina au ou te tu ma molimau atu i lenei nuu mea na tautalagia e o tatou tamā, e uiga i mea o le a oo mai.
45 Ma ua lē ona pau lea. Tou te lē manatu ea ua ou ailoa e au ia lava nei mea? Faauta, ou te molimau atu ia te outou, ua ou iloa o mea ua ou tautala atu ai, ua moni. Ma o le a so outou manatu e faapefea ona ou iloa lo latou moni?
46 Faauta, ou te fai atu ia te outou sa afaailoa mai i latou ia te au e ala i le Agaga Paia o le Atua. Faauta, sa ou eanapogi ma tatalo i aso e tele ina ia mafai ona ou iloa nei mea mo au lava ia. Ma o lenei ua ou iloa mo au lava ia ua moni nei mea; ona o le Alii le Atua na ia faailoa mai nei mea ia te au e ala mai i lona Agaga Paia; ma o le agaga lea o ifaaaliga ua ia te au.
47 Ma e lē gata i lea, ou te fai atu ia te outou sa faapea foi ona faaali mai ia te au, ua moni upu na tautatala mai ai o tatou tamā, e tusa lava ma le agaga o valoaga ua ia te au, lea foi na ala mai i faaaliga a le Agaga o le Atua.
48 Ou te fai atu ia te outou, ua ou iloa mo au lava ia o soo se mea o le a ou tautala atu ai ia te outou, e uiga i mea o le a oo mai, ua moni; ma ou te fai atu ia te outou, ua ou iloa o le a afio mai Iesu Keriso; ioe, le Atalii e Toatasi na Fanaua e le Tamā, ua tumu i le alofa tunoa, ma le alofa mutimutivale, ma le upumoni. Ma faauta, o ia lea e afio mai na te aveese agasala a le lalolagi, ioe, agasala a tagata uma taitoatasi, o e e tutumau i le talitonu i lona suafa.
49 Ma o lenei ou te fai atu ia te outou o le afaatulagaga lenei ua valaaulia i ai au, ioe, e talai atu i oʼu uso pele, ioe, ma tagata uma taitoatasi ua nonofo i le laueleele; ioe, e talai atu i tagata uma, o e matutua ma e laiti, o e pologa ma e saoloto; ioe, ou te fai atu ia te outou o e ua matutua, ma outou foi o e ua faamatuatagata, ma le tupulaga faiaʼe; ioe, ou te alaga atu ia te i latou, e ao ina latou salamo ma etoe fanauina.
50 Ioe, sa faapea ona fetalai mai o le Agaga: Ia salamo, outou tuluiga uma o le lalolagi, ona ua lata mai le malo o le lagi; ioe, ua afio mai le Alo o le Atua i lona amamalu, i lona malosi, maoae, mana, ma le pule. Ioe, ou uso pele e, ou te fai atu ia te outou, ua fetalai mai le Agaga: Faauta i le mamalu o le eTupu o le lalolagi aoao; ma ua lata foi ona susulu atu o le Tupu o le lagi i totonu o le fanauga uma a tagata.
51 Ma ua fetalai mai foi le Agaga ia te au, ioe, ua alaga mai ia te au i se siufofoga malosi, ua fetalai mai: Alu atu ia ma fai atu i lenei nuu—Ia salamo, ona sei vagana ai ua outou salamo, e lē mafai lava i soo se ala ona outou mautofi i le malo o le alagi.
52 Ma ou te toe fai atu ia te outou, ua fetalai mai le Agaga: Faauta, ua faataatia nei le amatau i le tafue o le laau, o lea o laau uma e lē fua mai i fua lelei, o le a esala i lalo ma lafo i le afi, ioe, o se afi e lē mafai ona mate, o se afi lava e lē matineia. Faauta, ma ia manatua, o le Paia e Toatasi ua fetalai mai ai.
53 Ma o lenei ou uso pele e, ou te fai atu ia te outou, e mafai ea ona outou tetee nei fetalaiga; ioe, e mafai ea ona outou tuu ese nei mea, ma asoli le Paia e Toatasi i lalo o o outou vae; ioe, e mafai ea ona faafefete aʼe outou i luga i le efaamaualuluga o o outou loto; ioe, tou te tausisi pea ea i le ofuina o iofu taugata ma tuu atu o outou loto i luga o mea lē aoga o le lalolagi, i luga o a outou ooa?
54 Ioe, o le a outou tausisi pea ea i le manatu faapea ua sili atu lo outou lelei nai lo o se tasi; ioe, o le a outou tausisi pea ea i le sauaina o o outou uso, o e ua latou faalotomaualalalo i latou lava ma ua savavali e tusa ma le faatulagaga paia a le Atua, lea na aumai ai i latou i lenei ekalesia, ina ua afaapaiaina e le Agaga Paia, ma ua latou aumai galuega lelei ua tatau ai mo le salamo—
55 Ioe, ma o le a outou tausisi pea ea i le fuli atu o o outou tua i e ua amatitiva, ma e ua lē tagolima, ma i le taofi o a outou mea mai ia te i latou?
56 Ma mulimuli lava, o outou uma o e e tausisi pea i lo outou amioleaga, ou te fai atu ia te outou, o i latou ia o i latou o le a sala i lalo ma lafo i le afi vagana ai ua vave ona latou salamo.
57 Ma o lenei ou te fai atu ia te outou, outou uma o e e fia mulimuli i le siufofoga o le aleoleo mamoe lelei, ia outou o ese mai i e amioleaga, ma ia outou etuese, ma aua nei pai atu ia latou mea lē mamā; ma faauta, o le a isoloia ese o latou igoa, ina ia lē faitauina igoa o e amioleaga i totonu o igoa o e amiotonu, ina ia mafai ona faataunuuina le afioga a le Atua, ua fai mai: O le a lē faafefiloiina igoa o e amioleaga ma igoa o oʼu tagata;
58 Ona o igoa o e amiotonu o le a tusia i le atusi o le ola, ma o le a ou tuu atu ia te i latou se nofoaga i loʼu lima taumatau. Ma o lenei, ou uso e, se a fa a outou e faasaga i lenei mea? Ou te fai atu ia te outou, afai tou te tautatala tetee i ai, e le afaina, ona e faataunuuina lava le afioga a le Atua.
59 Ona o ai se leoleo mamoe o i totonu o outou, ua ia te ia ni mamoe e tele, ae ua ia lē leoleo i luga o i latou, ina ia lē ulu mai luko ma ai lana lafu? Ma faauta, afai e ulu mai se luko i lana lafu pe na te lē tuli ese ea o ia i fafo? Ioe, ma mulimuli lava, afai na te mafaia, na te fasimate o ia.
60 Ma o lenei ou te fai atu ia te outou, o loo valaau mai le leoleo mamoe lelei ia te outou; ma afai tou te faalogo i lona siufofoga, o le a ia aumai outou i lana lafu, ma o outou o ana mamoe; ma ua ia poloaiina outou ia aua neʼi o outou tuu se luko feai ia ulu mai i totonu o outou, ina ia lē mafai ona faaumatiaina outou.
61 Ma o lenei, o au o Alema, ou te poloai atu ia te outou i le gagana a ia o alē na ia poloaiina au, ia outou vaai ia outou faia upu ia sa ou tautala atu ai ia te outou.
62 Ou te tautala atu faapoloaiga ia te outou o e ua auai i le ekalesia; ma ia i latou o e ua lē auai i le ekalesia, ou te tautala atu i ai faalevalaaulia, ma fai atu: O mai ma ia papatiso i le salamo, ina ia avea foi outou ma e mafai ona aai i le fua o le alaau o le ola.


text:
Mataupu 17
Ua poloai Iesu i tagata ia mafaufau i ana upu ma tatalo mo le malamalama—Ua ia faamaloloina e ua mamai—Ua tatalo o ia mo tagata, ua faaaoga ai le gagana e le mafai ona tusia—Ua auauna mai agelu ma ua siosiomia o latou tamaiti laiti i le afi. E tusa o le 34 T.A.
1 Faauta, o lenei sa oo ina ua uma ona fetalai mai e Iesu o nei upu sa ia toe silasila solo faataamilo i le motu o tagata, ma sa ia fetalai mai ia te i latou: Faauta, ua oo mai lou ataimi.
2 Ua ou iloa ua outou vaivai, ua le mafai ona outou amalamalama i au upu uma ia na poloaiina ai au e le Tamā e tautala atu ia te outou i le taimi nei.
3 O lea, ia outou o atu i o outou fale, ma amafaufau i mea ia na ou fai atu ai, ma ole atu i le Tamā, i lou igoa, ina ia outou malamalama, ma esaunia o outou mafaufau mo a itaeao, ma ou te toe sau ai ia te outou.
4 Ae o le a ou aalu atu nei i le Tamā, ma e efaaali atu foi au lava i iituaiga ua leiloloa o Isaraelu, aua ua le o leiloloa i latou i le Tamā, ona ua silafia e ia le mea ua ia ave i ai i latou.
5 Ma sa oo ina ua uma ona fetalai atu faapea o Iesu, sa toe silasila solo faataamilo ona fofoga i luga o le motu o tagata, ma silasila atu ua maligi o latou loimata, ma ua latou pulatoa mai ia te ia e peiseai ua latou mananao e ole mai ia te ia ia afio pea o ia faatasi ma i latou mo sina taimi umi teisi atu.
6 Ma sa ia fetalai mai ia te i latou: Faauta, ua tumu ou loto i le aagaalofa ia te outou.
7 E i ai ea ni isi o ia te outou ua mamai? Ia aumai i latou iinei. E i ai ea ni isi o outou ua pipili, pe ua tauaso, pe ua setu, pe ua manua, pe ua lepela, pe ua supa, pe ua tutuli, pe ua puapuagatia i soo se ala? Ia aumai i latou iinei ma o le a ou faamaloloina i latou, ona ua ou agaalofa tele ia te outou; ua tumu ou loto i le alofa mutimutivale.
8 Aua ua ou iloa ua outou mananao ia ou faaali atu ia te outou mea na ou faia i o outou uso i Ierusalema, aua ua ou iloa ua alava lo outou efaatuatua ou te faamaloloina ai outou.
9 Ma sa oo ina ua uma ona fetalai mai o ia faapea, sa o atu faatasi uma le motu o tagata, ma o latou tagata mamai ma o latou tagata puapuagatia, ma o latou pipili, ma o latou tauaso, ma o latou gugu, ma i latou uma o e na puapuagatia i soo se ala; ma sa ia afaamaloloina i latou uma taitoatasi ina ua aumaia i latou ia te ia.
10 Ma o i latou uma, i latou uma o e na faamaloloina ma i latou o e na malolosi, sa latou punonou i lalo i ona vae, ma tapuai atu ia te ia; ma o le toatele o i latou o le motu o tagata o e na mafai ona o atu sa asogi i ona vae, sa oo ina latou faataeleina ona vae i o latou loimata.
11 Ma sa oo ina poloai mai o ia ia avatu a latou fanau alaiti.
12 O lea na latou aumai ai a latou fanau laiti ma ua faanonofo i latou i lalo i luga o le eleele faataamilo ia te ia, ma sa tu Iesu i le totonugalemu; ma sa soso ese le motu o tagata seia oo ina aumai i latou uma ia te ia.
13 Ma sa oo ina ua uma ona aumai o i latou uma, ma sa tu Iesu i le totonugalemu, sa ia poloaiina le motu o tagata ia latou atootutuli i lalo i luga o le eleele.
14 Ma sa oo ina ua uma ona latou tootutuli i luga o le eleele, sa oi Iesu i totonu ia te ia lava, ma fetalai: Le Tamā e, ua aātu lava au ona o le amioleaga o tagata o le aiga o Isaraelu.
15 Ma ina ua uma ona ia fetalai o ia nei upu, sa tootuli foi o ia lava i luga o le eleele; ma faauta, sa tatalo atu o ia i le Tamā, ma o mea sa ia tatalo atu ai ua le mafai ona tusia, ma sa molimau le motu o tagata o e na faalogo ia te ia.
16 Ma ua faapenei le ala ua latou molimau mai ai: E alei vaaia lava e le mata, pe na faalogoina foi muamua e le taliga, le tetele ma le ofoofogia naua o mea e pei ona matou vaai ma faalogo o fetalaia e Iesu i le Tamā.
17 Ma e le mafai e se alaulaufaiva ona tautala ai, pe mafai foi e se tagata ona tusia, pe mafai foi e loto o tagata ona malamalama i mea e faapea ona tetele ma le ofoofogia naua e pei ona matou vaaia ma faalogoina o fetalaia e Iesu; ma e leai se tagata e mafai ona malamalama i le olioli lea na faatumuina ai o matou loto i le taimi na matou faalogo ia te ia o tatalo atu i le Tamā mo i matou.
18 Ma sa oo ina ua uma ona faaiu e Iesu le tatalo atu i le Tamā, sa tulai o ia; ae sa matua tele naua le aolioli o le motu o tagata sa lofituina i latou.
19 Ma sa oo ina fetalai mai Iesu ia te i latou, ma poloai mai ia latou tutulai.
20 Ma sa latou tutulai mai le eleele, ma sa ia fetalai mai ia te i latou: Amuia lava outou ona o lo outou faatuatua. Ma o lenei faauta, ua atoatoa lou olioli.
21 Ma ina ua uma ona ia fetalai mai o nei upu, sa atutulu o ia, ma sa molimauina e le motu o tagata lenei mea, ma sa ia ave a latou fanau laiti, taitoatasi, ma efaamanuia i latou, ma tatalo atu i le Tamā mo i latou.
22 Ma ina ua uma ona ia faia o lenei mea sa toe tutulu o ia;
23 Ma sa ia fetalai mai i le motu o tagata, ma fofoga mai ia te i latou: Faauta i o outou tamaiti.
24 Ma a o latou vaai atu sa tetepa ae o latou mata e faasaga i le lagi, ma sa latou vaai ua avanoa le lagi, ma sa latou vaai i agelu ua afifio ifo mai le lagi e peiseai ua i ai i le totonugalemu o se afi; ma sa latou afifio ifo i lalo ma alio faataamilo ia tamaiti laiti, ma sa lio faataamilo i latou i se afi; ma sa auauna atu agelu ia te i latou.
25 Ma sa vaai ma faalogo ma molimau le motu o tagata; ma ua latou iloa ua moni la latou molimau ona sa latou vaai ma faalogo uma, o tagata taitoatasi mo ia lava; ma o lo latou aofai pe tusa o le lua afe ma le lima selau tagata; ma sa aofia ai i latou o tane, fafine, ma tamaiti.


text:
LESONA 22
O ā Galuega o Loo Faia i se Ofisa o le Lālā?
O sui o le aiga Peteli e galulue i matagaluega eseese, ma vaavaaia le faagaoioiga o le galuega talaʻi i se atunuu e tasi pe sili atu foʻi. Atonu e latou te galulue i le ʻaufaaliliu, lolomiina o mekasini, tuufaatasia o tusi, fale tetele e teu ai tusi, saunia o polokalame i TV ma vitiō, pe vaaia isi mataupu mo lea itulagi.
E vaavaaia e le Komiti o le Lālā le galuega. E tuuina atu e le Vaega Pule le faagaoioiga o ofisa o lālā taʻitasi i Komiti o Lālā, lea e faia aʻe i toeaina agavaa e toʻatolu pe sili atu foʻi. E faailoa atu pea e le komiti i le Vaega Pule le faagasologa agaʻigaʻi i luma o galuega i atunuu taʻitasi o loo i lalo o la latou vaavaaiga, faapea so o se faafitauli e tulaʻi mai. O nei lipoti e fesoasoani i le Vaega Pule e filifili ai po o ā ni mataupu e tatau ona talanoaina i lomiga, sauniga ma fonotaga i le lumanaʻi. O ē e fai ma sui o le Vaega Pule, e auina atu e lē aunoa e asiasi i lālā ma avatu taʻiala mo Komiti o Lālā i le taulimaina o o latou tofiga eseese. (Faataoto 11:14) E fuafuaina se polokalame faapitoa e aofia ai se lauga a le sui o le ofisa ulu, e faalaeiau ai i latou o loo nonofo i oganuu o le lālā.
E tuuina atu le lagolagosua i faapotopotoga taʻitasi. E faamaonia e uso taʻumatuaina i ofisa o lālā le faatutūina o faapotopotoga fou. E faatonutonuina foʻi e uso galuega a paeonia, misionare, ma ovasia matagaluega o loo auauna i oganuu o le lālā. E latou te faamaopoopo fonotaga ma tauaofiaga, ma faatulaga le fausiaina o Maota fou mo Sauniga, ma faamautinoa ua auina atu lomiga ma tusi i faapotopotoga e tusa ma o latou manaʻoga. O mea uma e faia i le lālā e saosaolaumea i le faamaopoopoina lelei o le galuega talaʻi.
E faapefea ona fesoasoani Komiti o Lālā i le Vaega Pule?
O ā tiute tauave e gafa ma se ofisa o le lālā?


text:
O se tasi o auala e o mai ai ia Keriso o le saili lea e aoao ia upumoni taua mai o tatou loto.
“O mai ia te au, ina ia outou tagotago ma vaai.”1 O se poloaiga lea na tuuina mai e le Faaola i nei tagata sa nofoia ia Amerika anamua. Sa latou tagotago ma o latou lima ma vaai ma o latou mata i a Iesu o le Keriso. O lenei poloaiga e tutusa lava le taua mo i tatou i lenei vaitaimi e pei foi o lo latou vaitaimi. Ao tatou o mai ia Keriso o le a tatou tagotago ma “iloa mautinoa ai”2—e le o o latou lima ma mata—ae o o latou loto atoa ma le mafaufau o Iesu o le Keriso.
O se tasi o auala e o mai ai ia Keriso o le saili lea e aoao ia upumoni taua mai o tatou loto. A tatou faia lea mea, o le a aumaia e uunaiga mai le Atua se malamalama e le mafai ona tatou maua mai se isi lava mea. Na iloa ma le mautinoa e le Aposetolo o Peteru, o Iesu o le Keriso, le Alo o le Atua soifua. Sa fetalai atu le Faaola faapea o le malamalama o Peteru e le mai se “tagata … a o [le] Tama o i le lagi.”3
Sa faamalamalama mai e le perofeta o Apinati le matafaioi o lagona e aumai e le Atua i o tatou loto. Na ia aoao mai e le mafai ona tatou malamalama atoatoa i tusitusiga paia sei vagana ua tatou faaaogaina o tatou loto ia malamalama ai.4
O lenei upumoni sa matagofie le faamatalaina i se tusi a tamaiti, The Little Prince na tusia e Antoine de Saint-Exupéry. Sa ta’ua i le tala se faauoga a le perenise laitiiti ma se luko. A o faamavae i laua, sa tau atu e le luko se mealilo i le perenise laitiiti. Sa ia fai atu, “O lau mealilo lenei … : Ua na o le loto lava e mafai ona vaai sa’o ai se tasi; ae o le a le vaaia e le mata le mea e taua.”5
O Uso Thomas Coelho ua valusefulu valu tausaga, o se tasi o faataitaiga lelei o se na vaaia i lona loto ni mea taua. Sa avea o ia ma se tasi o a matou fautua maualuga faamaoni i Paysandú, Iurukuei. A o lei auai i le Ekalesia, sa lavea o ia a o tietie i lana uila afi. Sa taatiatia o ia i luga o le palapala ua le mafai ona tu, na fesoasoani atu a tatou faifeautalai e toalua e faatu o ia i luga ma toe avatu i lona fale. Fai mai o ia sa ia lagonaina se mea faapitoa ina ua o atu faifeautalai i lona laveai. Sa na ia toe mauaina foi se lagona malosi ao aoaoina o ia e faifeautalai. O le malosi o na lagona na ia faitauina ai le Tusi a Mamona mai le amataga seia oo i le faaiuga i ni nai aso. Na papatisoina o ia ma auauna atu ma le maelega talu mai lava lena aso. Ou te manatuaina o ia ao tietie atu i lana uila afi i luga ma lalo o magaala o lo matou nuu, e oo lava i le malulu ma timuga o le taumalulu, ina ia aumai isi i le lotu ina ia mafai ona latou lagona, vaai, ma iloa ma le mautinoa e pei o ia.
I lenei vaitaimi, i le siomia ai i le mau faamatalaga, atonu tatou te mafaufau ai o le sailiili i le faitau miliona o itulau uepi o le a aumaia ai ia i tatou mea uma e manaomia ona tatou iloa. E mafai ona tatou maua ni faamatalaga lelei ma leaga foi i luga o le uepi, ae afai ua na o faamatalaga e le lava lea. Ua tuuina mai ia i tatou e le Atua se isi punavai mo le malamalama sili atu,6 o le malamalama lea ua auina mai mai le lagi. E mafai ona aumai e lo tatou Tama Faalelagi lea ituaiga malamalama pe a tatou sailiili i le uepi ma o tatou loto ma mafaufau. Na saunoa mai le Perofeta o Iosefa Samita faapea o loo ia te ia “le tusi sili ona tuai i le lalolagi; ae o loo i [lona] loto, o le mea foaifua o le Agaga Paia lava lea.”7
Tatou te mauaina lenei punavai faaselesitila pe a tatou faia ni mea e pei o le faitauina o tusitusiga paia, faalogo i le perofeta soifua, ma le tatalo. E taua foi le faaaluina o se taimi e fifilemu ai8 ma lagona ma mulimuli i musumusuga faaselesitila. Afai tatou te faia lenei mea, o le a tatou “lagona ma vaai” i mea e le mafai ona aoaoina i tekinolosi faaonaponei. A tatou maua ni poto masani i le sailiili i lenei uepi faaselesitila, o le a tatou iloa le upumoni, e tusa lava pe o faitauina se talaaga faalelalolagi po o nisi autu. O le a iloa e tagata sailiili faamaoni o le upumoni le moni o nei mea uma e ala i le mana o le Agaga Paia.9
Ia, o se upu lapatai: Ua faaitiitia le faaaogaina o lenei uepi faaselesitila ona o le amioletonu ma le faagaloina o le Alii. Sa tau atu e Nifae i ona uso ua le mafai ona la “lagona ia fetalaiga [a le Alii]” aua ua “vave [ona laua] fai o le amioletonu [ma] gese ona manatua o le Alii.”10 E punitia e le amioletonu lo tatou gafatia e vaai, lagona, ma alofa atu i isi. O le vave ona manatua o le Alii e ala i le tatalo “ma le malosi atoa o le loto”11 ma le manatuaina o o tatou aafiaga faaleagaga o le a faalautele ai o tatou gafatia e vaai ma lagona ia mea faa-Keriso. Ou te fia fesiligia outou i le taimi nei:
- •
Pe e te manatua le filemu na e lagonaina ina ua mavae le tele o faigata, sa e tagi atu ai i le Tama i le tatalo malosi?
- •
Pe e te manatua le suia o lau lisi o mea e fai ina ia mulimuli i se uunaiga i totonu o lou loto?
Na faateleina e tagata maoae o i le Tusi a Mamona lo latou gafatia ina ia malamalama atili ma manatua ia aafiaga faaleagaga taua. Na faamalolosia e Alema lana fanau i le faamanatu atu ia i latou lona aafiaga i le liua.12 Na aoao atu e Helamana ia Nifae ma Liae ia manatua—ia manatua o luga o le papa o Keriso e ao ona atinae ai lo laua faavae ina ia le oo atu le mana o le tiapolo i o laua luga.13 E tatau ona tatou faia foi faapea. Ia manatua e fesoasoani mai le Atua ia tatou lagona ma ola ai. O lenei mea ua tuuina mai ai se uiga loloto i upu a le Tupu a Peniamina, lea na fai mai, “Ma o lenei le tagata e, ia manatua, ma le fano ai.”14
O se tasi o manatuaga sili ona taua ou te faamemelo i ai o le lagona lea sa ou mauaina ina ua ou iloaina o le Tusi a Mamona o le afioga a le Atua. Sa ou iloaina e mafai ona tatou lagonaina ai le olioli lea e le mafai e upu ona faamatalaina. Sa ou lagona ma iloaina i lena lava aso, i lau tatalo, e uiga i le moni o mea e le mafai ona ou aoaoina i soo se isi lava ala. O lea ituaiga manatuaga o le mafuaaga lea o le tumau ai pea o le loto faafetai ma faamalosia ai lava au i taimi faigata.
O i latou o e ua maua le malamalama, e le mai le tagata ae mai lo tatou Tama Faalelagi, ua iloaina e moni o Iesu o le Keriso ma o Lana Ekalesia lenei. Ua aumaia e lena lava malamalama le malosi e faia ai ni suiga talafeagai ina ia o mai ai ia Keriso. Mo lea mafuaaga, matou te valaaulia ai tagata uma ina ia papatisoina, salamo, ma liliu mai ia te Ia i le taimi nei.15
O le o mai ia Keriso, o le a mafai ai e tagata uma ona vaai, tagotago, ma iloa ai ma le mautinoa sa puapuagatia Keriso ma togiolaina a tatou agasala ina ia tatou maua le ola e faavavau. Afai tatou te salamo, tatou te le mafatia.16 Faafetai ia te Ia, o le a mafai ai ona faamalolo ia agaga ua manunua ma fonofono ia loto ua gausia. E leai se avega e le mafai ona Ia faamamaina pe aveesea. Na te silafia o tatou faaletonu ma ma’i. Ou te folafola atu ma molimau atu ia te outou afai ua e lagona ua leai sou faamoemoe, pe foliga mai ua toilalo mea uma lava, Na te le tuulafoaia outou. O le a fesoasoani mai Keriso ma o le auala lea e tusa lava pe o le tauiviga o se vaisu, faanoanoa, po o se isi lava mea. Na te silafia le “ala e fesoasoani ai i lona nuu.”17 O ulugalii ma aiga o loo tauivi po o le a lava se mafuaaga—luitau o mea tautupe, faatosinaga o ala o faasalalauga le lelei, po o ni tulaga faaleaiga—o le a lagonaina se lagona toafilemu mai le lagi. E ese le mafanafana o le “lagona ma vaai atu” ua Ia toetu mai le oti “ma le faamalologa i ona apaau,”18 ona o Ia, o le a tatou toe feiloai ai ma opoina e pele ia i tatou ua maliliu. E moni o lo tatou liua ia te Ia o le a tauia i lo tatou faamalologa.19
Ou te iloa ma mautinoa e moni nei mea uma. Mo lenei mafuaaga ou te tuuina atu ai faatasi lou leo ma tagata anamua na nofoia ia Amerika ma alaga atu: “Osana! Ia faamanuiaina lava le suafa o le Atua Silisili Ese!”20 Ua Ia tuuina mai ia i tatou le faaolataga. Ou te molimau atu o Iesu o le Keriso, o le Mesia paia. O Ia o le Alii Silisili, lo tatou Faaola ma le Togiola. I le suafa o Iesu Keriso, amene.
Faaali Mau Faasino
-
1. 3 Nifae 18:25.
-
2. 3 Nifae 11:15.
-
3. Tagai Mataio 16:16–17.
-
4. Tagai Mosaea 12:27.
-
5. Antoine de Saint-Exupéry, The Little Prince, trans. Katherine Woods (1971), 87.
-
6. Tagai Eteru 4:13.
-
7. Aoaoga a Peresitene o le Ekalesia: Iosefa Samita (2007), 132.
-
8. Tagai Mataupu Faavae ma Feagaiga 101:16.
-
9. Tagai Moronae 10:3–5.
-
10. 1 Nifae 17:45.
-
11. Moronae 7:48.
-
12. Tagai Alema 36:5–24; 38:6–9.
-
13. Tagai Helamana 5:12.
-
14. Mosaea 4:30.
-
15. Tagai 3 Nifae 9:13.
-
16. Tagai Mataupu Faavae ma Feagaiga 19:16.
-
17. Alema 7:12.
-
18. 2 Nifae 25:13; Tagai foi 3 Nifae 25:2.
-
19. Tagai 2 Nifae 16:10; 3 Nifae 9:13.
-
20. Tagai 3 Nifae 11:15–17.


text:
FO’I FIAFIA TURISI AE NONOFO AVE TAXI MA PASI MA TAGA TUTUMU
E fo’i fiafia nai turisi i le afiafi ananafi ua malilie i le matagofie o Amerika Samoa, ae nonofo fiafia ni isi o le au ave taxi ma le au ave pasi ma latou taga ua tutumu i faamanuiaga tau tupe, sa maua i a latou pasese na maua mai i le meli.
Na feoa’i fiafia solo le toatele o turisi na malaga mai i le vaa o le Celebrity X Cruises i laufanua lanulauava o Amerika Samoa i le taeao ananafi, ina ua maua le avanoa latou te molimauina ai foliga matagofie o le taulaga ma nuu i tua i le taimi o a latou tafaoga pupuu.
O le vaa o le Celebrity X Cruises na taunuu mai i le te’a o le 6:00 i le taeao ananafi, ae na toe tuuvaa ese atu ma Amerika Samoa i le itula e 4:30 i le afiafi.
E lei avea le toulu o timuga i le taimi na taunuu ai le vaa i le taeao ananafi, ma itu na taofia ai turisi i le fia oo atu lea i ni isi o nofoaga eseese i le taulaga mo a latou maimoaga.
O ni isi o i latou na lolofi atu i le maketi mo faatauga, o isi i le malae i Fagatogo, o isi i luga o le alatele ae o isi na malaga i pasi ma taxi e asiasi i mataaga eseese i le atunuu.
Na taua e le alii o Mark Willie mai Ausetalia e faapea, o se tasi o vaaiga ua maofa ai lona loto, o le mananaia o tama’i fale ie o lo o faatau ai mea taulima i nofoaga eseese sa malaga i ai, e le gata o lo o tusia ai le igoa o Samoa, ae o ni isi o mea taulima nei o le taimi muamua lea ua ia vaai ai.
O le isi tamaitai na ia faailoa mai o Vickie lona suafa, sa ia taua e faapea, o se tasi o vaaiga manaia sa tau ai lana vaai, o le ata o lo o pipii i laisene o taavale. Fai mai lana tala, e ese le manaia o le ata o le motu o lo o pipii i le laisene, ae ua atili ai ona fiafia lona loto, ona sa maua le avanoa e matamata ai i le nofoaga o lo o i ai le motu lea i Fatu ma Futi, ina ua momoli i ai o ia e le taxi na malaga ai.
O ni isi o turisi sa vaaia le pue ata solo i le taulaga, o isi sa pue a latou ata i faleoloa ma nofoaga o lo o pipii ai le igoa o Amerika Samoa, e pei o luma o le ANZ Amerika Samoa Bank, ae o isi i luma o le Fagatogo Square.
O le toatele o isi tagata na faia a latou puega ata i nofoaga o lo o faatutu ai saini a sui tauva mo le palota ua maea atu nei, ae o isi sa na o le tietie taavale lava ma faasavili i le matagofie o Amerika Samoa.
Fai mai le tala fiafia a le isi alii na maua atu e le Samoa News i le maketi i Fagatogo, “e ese le manaia o la’u tofo i le faalifu ufi Samoa ma le niu, o meaai e le maua i lo’u atunuu.”
E le gata sa foi turisi ma le tala fiafia e faatatau i le matagofie o Amerika Samoa, aemaise ai o le laufofoga fiafia o ona tagata, ae na taape fiafia foi le toatele o le au ave pasi ma taxi ina ua maua nai a latou seleni mai pasese na o latou feaveaia.
Fai mai le tala a le alii ave taxi o Panapa mai Nuuuli, “maimau pe ana faapea e vaa meli lava vaiaso uma, semanu e leai se mea e toe popole ai, ae na o le faatietie lava o papalagi ma sekueli palegi mea uma.”


text:
Galuega Faufale
Vaega 1 o Ata Mai i Warwick (Me iā Aokuso 2014)
Tagaʻi i le faagasologa o galuega o le fausiaina o le Fale Inisinia mo Taavale, Fale mo Ofisa o Matagaluega Eseese/Matagaluega Lagolago, ma le fale C ma le D.
E 3,000 Maota mo Sauniga ua Fausia i Nigeria
Sa faia se sauniga faapitoa e faamanatu ai se matatiʻa iloga i galuega faugāfale o Maota mo Sauniga i Nigeria. Na faamatala i lea sauniga se talaaga puupuu o le galuega a Molimau a Ieova talu mai vaitausaga o le 1920.
O se Maota Fono Fou i le Vaomatua o le Amasone
O nisi Molimau a Ieova e faimalaga i vaa mo le tolu aso ina ia auai i se fonotaga po o se tauaofiaga e faia i lenei Maota Fono!
Molimau a Ieova
—Galulue Autasi ma le Lē Faailogatagata
Ua autasi tagata o Ieova i le fausia o Maota mo Sauniga ma ofisa, e ui i le eseese o o latou atunuu, aganuu, ma gagana. O lo latou faia faapea ua faamamaluina ai Ieova.


text:
Mataupu 16
E togiola e le Atua tagata mai lo latou tulaga se ma paʼū—O i latou o e ua faaletino e tumau pea e peiseai ua leai se togiola ua faia—Ua aumai e Keriso se toetutu i le ola e le gata po o i le malaia e le gata. E tusa o le 148 T.L.M.
1 Ma o lenei sa oo ina ua uma ona tautala atu e Apinati nei upu sa faaloaloa atu e ia lona lima ma fai atu: E oo mai le taimi o le a vaai ai tagata uma i le aolataga a le Alii; pe a oo ina vaai mata i le mata atunuu uma, ituaiga, gagana, ma nuu ma latou etaʼutino atu i luma o le Atua ua tonu ana faamasinoga.
2 Ma ona atutuli ai lea i fafo o e amioleaga, ma o le a i ai se pogai o le a latou uiō ai, ma etagituʼi, ma tagiauē, ma lilivau ai o latou nifo; ma o lenei ona sa latou lē fia faalogo i le siufofoga o le Alii; o lea ua lē togiolaina ai i latou e le Alii.
3 Ona ua latou afaaletino ma faaletiapolo, ma ua i ai i le etiapolo le mana i luga o i latou; ioe, lena lava gata tuai o lē na ifaaseseina o tatou uluai matua, le pogai lea o lo laua opauu; o le pogai lea na avea ai tagata uma ma tagata faaletino, nautino, faaletiapolo, ua uiloa le leaga mai le lelei, ma tuu atu i latou lava e pulea e le tiapolo.
4 Sa faapea ona ase ai o tagata uma; ma faauta, po ua latou se ai e lē gata, pe a na lē togiolaina e le Atua ona tagata mai lo latou tulaga se ma paʼū.
5 Ae ia manatua o lē e tumau pea i lona lava anatura faaletino, ma alu pea i ala o le agasala ma le fouvale faasaga i le Atua, e tumau pea i lona tulaga paʼū ma ua i ai i le tiapolo le mana uma i ona luga. O lea e pei ai o ia e lei faia se etogiola mo ia, ona ua avea o ia ma fili i le Atua; ma o le tiapolo foi o se fili i le Atua.
6 Ma o lenei a na fai e lē afio mai Keriso i le lalolagi, i le tautala lea faatatau i mea o le a oo mai e apeiseai ua uma ona oo mai, po ua leai se togiola.
7 Ma a na fai e lei toetu mai Keriso mai i e na oti, pe ua motusia e ia noataga o le oti ina ia lē manumalo le tuugamau, ma ina ia leai se atui o le oti, po ua leai se toetutu mai.
8 Peitai ua i ai se atoetutu, o lea ua leai ai se manumalo i le tuugamau, ma ua tofatumoanaina ia Keriso, le tui o le eoti.
9 O ia o le amalamalama ma le ola o le lalolagi; ioe, o se malamalama e lē gata, e lē mafai lava ona faapouliuligia; ioe, ma se ola foi e lē gata, e lē mafai ona toe i ai se oti.
10 E oo i lenei tino faaletino o le a faaofuina i le atino ola pea, ma o lenei tino pala o le a faaofuina i le tino lē pala, ma o le a aumai e etutu i luma o le nofoa faamasino a le Atua, e ifaamasino e ia e tusa ma a latou galuega pe lelei pe leaga.
11 Afai e lelei a latou galuega, e toetutu mai i le aola ma le fiafia e lē gata; ae afai e leaga a latou galuega, e toetutu mai i le emalaia e lē gata, ona ua tuuina atu i latou i le tiapolo, o lē ua pule ia te i latou, o le malaia lea—
12 Ona sa o i latou e tusa ma o latou lava loto ma manaoga faaletino; ona sa latou lē valaau atu lava i le Alii aʼo faaloloa mai aao o le aalofa mutimutivale ia te i latou; ona sa faaloloa mai ia te i latou aao o le alofa mutimutivale, ae sa latou lē mananao i ai; sa lapataia i latou e uiga ia latou amioletonu ae sa latou lē fia o ese mai ai; ma sa poloaiina i latou ia salamo ae sa latou lē fia salamo.
13 Ma o lenei, pe ua lē tatau ea ona outou tetete ma salamo ia outou agasala, ma manatua ua nao Keriso lava e mafai ona faaolaina ai outou?
14 O lea, afai ua outou aoao atu le atulafono a Mose, ia aoao atu foi o se ata lea o mea o le a oo mai—
15 Ia aoao atu ia te i latou o le togiola e ala mai ia Keriso le Alii, o lē o ia lava lea o le aTamā Faavavau. Amene.


text:
MATAUPU AUTŪ
O le ā le Silafaga a le Atua i Taua?
O le ā sau tali i lenei fesili? O le toʻatele o tagata e manatu e lagolagoina e le Atua taua. Ua latou faapea mai sa faatonu e le Atua nisi o ona tagata tapuaʻi i aso ua mavae ina ia auai i taua, ma o loo faamaonia mai i le Tusi Paia. Peitaʻi, o isi ua faapea mai sa aʻoaʻo e Iesu, o le Alo o le Atua, ona soo ina ia alolofa i o latou fili. (Mataio 5:43, 44) O lea, ua latou faapea mai sa iai le taimi na suia ai le silafaga a le Atua i taua, ma ua ia teena taua i aso nei.
O le ā sou manatu, pe e lagolagoina e le Atua taua? Pe afai o lea, o lē fea itu taua e na te lagolagoina? O le iloaina o tali o nei fesili e mafai ona aafia ai lau vaaiga e faatatau i taua. O se faaaʻoaʻoga, pe afai e te iloa e lagolagoina e le Atua taua ma le itu taua e te fiafia i ai, e lē taumatea la o le a e fiafia i le itu o loo e lagolagoina, ma e mautinoa o le a manumalo lau itu taua. I le isi itu, o ā ni ou faalogona pe afai e te iloa ane o loo lagolagoina e le Atua le itu taua o loo faasagatau mai? E mautinoa o le a e toe iloilo po o saʻo le itu o loo e lagolagoina.
A o le itu e sili ona tāua, o le iloaina o le silafaga a le Atua i taua e ono aafia ai lou manatu e faatatau i le Atua. Pe afai o oe o se tasi o le faitau miliona o tagata ua matuā mafatia i taua, e mautinoa la e te fia iloa le tali o le fesili, Po o le Atua o sē e faatupuina taua, e pei ona manatu i ai nisi, ma lē taofia mafatiaga ia e māfua ona o taua, pe atonu e lē o manatu mamafa mai i le lelei o ē o loo mafatia i taua?
Atonu e faateʻia oe i le iloaina e ese mamao le tali o loo i le Tusi Paia mai i nei manatu uma. E le gata i lea, mai i aso ua mavae seʻia oo mai i aso nei, o loo tumau pea le silafaga a le Atua i taua. Seʻi o tatou iloiloina po o le ā ua taʻua i le Tusi Paia e faatatau i le silafaga a le Atua i taua i aso anamua, ma le uluaʻi senituri ina ua afio mai Iesu i le lalolagi. O le a fesoasoani lea e tatou te iloa ai le silafaga a le Atua i taua i aso nei, ma pe faamata o le a avea taua ma se vaega o le olaga o tagata i le lumanaʻi.


text:
MATAUPU 26
“Ua Faamagaloina Au Agasala”
MATAIO 9:1-8 MAREKO 2:1-12 LUKA 5:17-26
UA FAAMAGALOINA E IESU AGASALA A SE TAMĀLOA UA PĒ LONA TINO, MA FAAMĀLŌLŌINA O IA
Ua faalogo le toʻatele o tagata e faatatau iā Iesu, ma ua latou malaga atu i nuu maotua ina ia faalogologo ai i lana aʻoaʻo atu, ma vāai i ana galuega ofoofogia. Ua mavae atu ni nai aso, ma ua toe foʻi o ia i Kapanaumi lea e tele ina faamautū i ai lana faiva. Ua vave ona salalau atu lenei tala i Kapanaumi, lea o loo i tafatafa o le sami o Kalilaia. Ua lolofi mai nei le toʻatele o tagata i le fale o loo iai Iesu. O nisi o i latou o le ʻau Faresaio ma aʻoaʻo o le Tulafono mai i itu uma o Kalilaia ma Iutaia, lea e aofia ai ma Ierusalema.
ʻUa lolofi mai le toʻatele o tagata, ma ua lē ofi ai le potu, ua leai se avanoa e oo lava i le faitotoʻa, ona ia aʻoaʻo atu lea o le upu.’ (Mareko 2:2) E iai se mea mataʻina o le a tupu. O lenei mea o le a fesoasoani iā i tatou e talitonu ai, e iai iā Iesu le mana e aveesea ai le pogai o mafatiaga o tagata, ma toe faafoʻisia le soifua mālōlōina iā i latou uma ua ia finagalo i ai.
A o aʻoaʻo atu Iesu, ua sii mai e ni tagata se toʻafā se tamāloa ua pē le tino o loo taoto i se moega. E latou te mananaʻo e faamālōlō e Iesu la latou uō. Ae ona o le tumutumu o tagata, ua lē mafai ai ona latou “oo mai iā Iesu.” (Mareko 2:4) Pagā lo latou faanoanoa! O lea, ua latou ō aʻe ai ma aveese le taualuga o le fale, ona faapū lea o le faʻalo, ma tuutuu ifo i lalo le moega o loo taoto ai le tamāloa e pē le tino.
Po ua toʻatamaʻi ai Iesu ona o le faalavelave atu o nei tagata? E leai. Ua matuā maofa Iesu i lo latou faatuatua, ma fetalai atu i le tagata maʻi: “Ua faamagaloina au agasala.” (Mataio 9:2) Ae pe e mafai moni e Iesu ona faamagaloina agasala? Ua manatunatu ifo le ʻautusiupu ma le ʻau Faresaio i o latou loto e faapea: “Aiseā ua tautala ai faapea lenei tagata? Ua fai upuleaga o ia. O ai ea e mafai ona faamagaloina agasala, ua na o le toʻatasi, o le Atua lea?”—Mareko 2:7.
Ua silafia e Iesu o latou manatunatuga ma ua fetalai atu: “Aiseā ua outou manatunatu ai i nei mea i o outou loto? Auā o lē fea e sili ona faigofie, o le fai atu i le tagata maʻi, ʻUa faamagaloina au agasala,’ po o le fai atu, ʻIa tū i luga ma ave lou moega ma savali’?” (Mareko 2:8, 9) O le mea moni, ua mafai ona faamagaloina e Iesu agasala a lenei tamāloa, ona o le taulaga lea ua toeitiiti ona ia ofoina atu lea.
Ua faailoa atu nei e Iesu i le motu o tagata e aofia ai ma i latou o loo faitioina o ia, ua iai iā te ia le pule e faamagaloina ai agasala. Ua ia liliu atu i le tagata maʻi ma fetalai atu iā te ia: “Ou te fai atu iā te oe, Inā tū ia i luga ma ave lou moega, ma e alu i lou aiga.” Ua faia faapea e le tamāloa, ua ia ave lona moega ma savali atu i fafo a o vaavaai ane tagata. Ua taufaiofo i latou uma, ma ua latou faamamaluina le Atua e faapea: “Tatou te leʻi vaaia lava se mea faapenei.”—Mareko 2:11, 12.
E tāua ona iloa, o loo taʻua e Iesu le fesootaʻiga o le agasala ma maʻi, ae e fesootaʻi atu le faamagaloina o agasala i le soifua mālōlōina faaletino. Ua faapea mai le Tusi Paia, na agasala lo tatou uluaʻi tamā o Atamu, ma ua tuufaasolo mai iā i tatou āuga o le agasala: o le maʻi ma le oti. Peitaʻi, i le taimi o le pulega a le Malo o le Atua, o le a faamagaloina ai e Iesu agasala a i latou uma e alolofa ma auauna i le Atua, ona aveesea ai lea o maʻi uma e faavavau.—Roma 5:12, 18, 19.


text:
Mataupu 7
O le a fanau mai Keriso ia Maria—O le a ia tatalaina fusi o le oti ma tauave agasala a ona tagata—O i latou o e salamo, ma papatisoina, ma tausi i poloaiga o le a maua e i latou le ola e faavavau—E le mafai e se mea eleelea ona mautofi i le malo o le Atua—E manaomia le lotomaualalo, faatuatua, faamoemoe, ma le alofa mama. E tusa o le 83 T.L.M.
1 Faauta ou uso pele e, talu ai ona ua ou saofia mai ou te sau ia te outou, o lea ou te taumafai ai e atautala atu ia te outou i laʼu gagana; ioe, i loʼu lava gutu, talu ai ona o le taimi muamua lenei ua ou tautala atu ai ia te outou i upu a loʼu gutu, ona sa taofiofia atoatoa au i le enofoa-faamasino, ona o le tele o pisinisi sa lē mafai ai ona ou sau ia te outou.
2 Ma sa oo lava semanu po ua lē mafai ona ou sau nei ia te outou i le taimi nei, pe a na lē atuuina atu le nofoa-faamasino i se tasi, e nofotupu e sui ia te au; ma ua tuuina mai e le Alii i lona alofa mutimutivale tele, ia ou sau ia te outou.
3 Ma faauta, ua ou sau ma faamoemoega tetele ma le naunau tele o le a ou maua mai outou o outou faamaualalaloina outou lava i luma o le Atua, ma o loo outou aioi atu pea e lē aunoa mo lona alofa tunoa, ma o le a ou maua mai outou o outou lē ponā i ona luma, o le a ou maua mai outou tou te lē o i ai i le lugaluga leaga tele sa i ai i totonu o o tatou uso i Saraʼemila.
4 Ae ia faamanuina lava le suafa o le Atua, ona ua ia tuuina mai ia te au ia ou iloa, ioe, tuuina mai ia te au le olioli tele naua, i le iloa ua toe faatutuina i latou i le ala o lana amiotonu.
5 Ma ou te faamoemoe, e tusa ma le Agaga o le Atua ua ia te au, o le a ou maua foi le olioli ia te outou; e ui i lea ou te lē manao ia ou maua loʼu olioli i luga o outou e ala i puapuaga e tele ma le faanoanoa sa oo mai ia te au i le au uso i Saraʼemila, aua faauta, sa oo mai loʼu olioli i luga o i latou, ina ua mavae ona ou asa atu i le puapuaga tele ma le faanoanoa.
6 Ae faauta, ou te faalagolago tou te lē o i ai i se tulaga o le lē talitonu tele e pei ona sa i ai o outou uso; ou te faalagolago e lē o faafefeteina outou i luga i le faamaualuluga o o outou loto; ioe, ou te faalagolago tou te lei tuu atu o outou loto i luga o oa ma mea lē aoga o le lalolagi; ioe, ou te faalagolago tou te lē o tapuai atu i atupua, ae o loo outou tapuai atu i le eAtua moni soifua, ma o outou tulimatai i luma ma le faatuatua tumau-faavavau, mo le faamagaloina o a outou agasala, lea o le a oo mai.
7 Aua faauta, ou te fai atu ia te outou, e tele mea o le a oo mai; ma faauta, e i ai se mea e tasi ua sili atu ona taua nai lo ia mea uma—aua faauta, ua lē o toe amamao le taimi o le a soifua ma afio mai ai le Togiola i totonu o ona tagata.
8 Faauta, ou te lē o fai atu o le a afio mai o ia i totonu o i tatou i le taimi o lona soifuaga i lona fale apitaga faaletino; aua faauta, sa lei fetalai mai le Agaga ia te au o le tulaga lena o le a i ai. O lenei e faatatau i lenei mea ou te lē iloa; ae o le tele lenei o le mea ua ou iloa, ua i ai i le Alii le Atua le mana na te faia ai mea uma e tusa ai ma lana afioga.
9 Ae faauta, o le tele lenei o le mea na fetalai mai e le Agaga ia te au, ua fetalai mai: Alaga atu i lenei nuu, ia fai atu—Ia outou asalamo, ma teuteu le ala o le Alii, ma savavali i ona ala, ua sasaʼo; ona faauta, ua lata mai le malo o le lagi, ma ua eafio mai le Alo o le Atua i luga o le lalolagi.
10 Ma faauta, o le a afanau mai o ia ia eMaria, i Ierusalema, le ilaueleele lea o o tatou tuaʼā, ona o ia o se otaupou, o se ipu pele ma filifilia, o lē o le a faamalumaluina ma uto i le mana o le Agaga Paia, ma fanau mai se atalii, ioe, o le Alo lava o le Atua.
11 Ma o le a afio atu o ia, ma mafatia i tiga ma apuapuaga ma faaosoosoga o ituaiga eseese uma; ma o le a oo ia te ia nei mea, ina ia mafai ona faataunuuina o le upu ua fai mai, o le a ia ave i ona luga tiga ma maʼi o ona tagata.
12 Ma o le a ia ave i ona luga le aoti, ina ia mafai ona ia tatalaina fusi o le oti ia ua noatia ai ona tagata; ma o le a ia ave i ona luga o latou vaivaiga, ina ia mafai ona faatumuina ona loto i le alofa mutimutivale, e tusa ai ma la le tino, ina ia mafai ona ia silafia e tusa ai ma la le tino, le ala e efesoasoani ai i ona tagata, e tusa ma o latou vaivaiga.
13 O lenei ua asilafia e le Agaga mea uma; e ui i lea, e mafatia le Alo o le Atua e tusa ai ma la le tino, ina ia mafai ona ia eave i ona luga agasala a ona tagata, ina ia mafai ona ia soloi ese a latou solitulafono e tusa ai ma le mana o lana laveaiga; ma o lenei faauta, o le molimau lenei ua i ai ia te au.
14 O lenei ou te fai atu ia te outou e ao ina outou salamo, ma atoe fanauina; ona o loo fetalai mai le Agaga afai e lē toe fanauina outou, e lē mafai ona outou mautofi i le malo o le lagi; o lea ia o mai ia ma papatiso i le salamo, ina ia mafai ona fufuluina outou mai ia outou agasala, ina ia mafai ona outou maua le faatuatua i le Tamai Mamoe a le Atua, o lē na te aveesea agasala a le lalolagi, o lē ua malosi e faaola ma faamama mai i amioletonu uma.
15 Ioe, ou te fai atu ia te outou, ia o mai ia, ma aua le fefefe, ma tuu ese agasala taitasi uma, ia ua faigofie ona outou alavelavea ai, ia ua noatia ai outou i lalo i le faafanoga, ioe, o mai ia ma o atu, ma faaali atu i lo outou Atua ua outou loto e salamo ia outou agasala, ma ulu atu i se feagaiga faatasi ma ia e tausi i ana poloaiga, ma molimau atu lenei mea ia te ia i le asō i le tou o ifo ai i totonu o vai o le papatisoga.
16 Ma o soo se tasi e faia lenei mea, ma tausi i poloaiga a le Atua mai le taimi lena seia oo i luma, o ia lava lea o le a ia manatua ua ou fai atu ia te ia, ioe, o le a manatua e ia na ou fai atu ia te ia, o le a maua e ia le ola e faavavau, e tusa ma le molimau a le Agaga Paia, lea ua molimau mai ia te au.
17 Ma o lenei ou uso pele e, tou te talitonu ea i nei mea? Faauta, ou te fai atu ia te outou, ioe, ua ou iloa ua outou talitonu i ai; ma o le ala ua ou iloa ai ua outou talitonu i ai, o le faaaliga lea a le Agaga ua i totonu o au. Ma o lenei ona o le malosi o lo outou faatuatua e uiga i lena mea, ioe, e uiga i mea ua ou tautala atu ai, ua tele lava loʼu olioli.
18 Ona e pei ona sa ou fai atu ia te outou mai le amataga, sa ou naunau tele lava ia outou lē i ai i le tulaga lugaluga e pei o o outou uso, ua faapea lava ona ou iloa ua faamalieina oʼu moomooga.
19 Ona ua ou vaai atu ua outou i ai i totonu o le ala o le amiotonu; ua ou vaai atu ua outou i ai i totonu o le ala e tau atu i le malo o le Atua; ioe, ua ou vaai atu ua outou faasaʼosaʼoina ona aala.
20 Ua ou vaai atu ua uma ona faailoa mai ia te outou, e ala i le molimau a lana afioga, e lē mafai ona asavali o ia i ala piʼopiʼo; pe alu ese o ia mai le mea na ia fetalai mai ai; pe o ia te ia se foliga o le liliu mai le itu taumatau i le itu tauagavale, pe mai le mea saʼo i le mea sese; o lea, o lona ala o se taamilosaga faavavau e tasi.
21 Ma e lē afio o ia i ni amalumalu ua lē paia; pe mafai foi ona talia se mea eleelea po o se mea ua lē mama i le malo o le Atua; o lea ou te fai atu ai ia te outou, o le a oo mai le taimi, ioe, ma o le aso mulimuli lea o le a oo mai ai, o ia o lē ua eeleelea o le a tumau pea i lona eleelea.
22 Ma o lenei ou uso pele e, ua ou fai atu nei mea ia te outou ina ia mafai ai ona ou fagua o outou i se lagona o lo outou tiute i le Atua, ina ia mafai ona outou savavali ma le lē ponā i ona luma, ina ia mafai ona outou savavali e tusa ai ma le faatulagaga paia a le Atua, lea ua talia i ai outou.
23 Ma o lenei ou te manao ina ia outou alotomaualalalo, ma augofie ma agamalu; e faigofie ona faaoleoleina; tumu i le onosai ma le tali-tiga; ma faautauta i mea uma; ma filiga i le tausiga o poloaiga a le Atua i taimi uma; ma ole atu mo soo se mea tou te manaomia, faaleagaga ma faaletino; ma faafoi atu i taimi uma le faafetai i le Atua mo soo se mea o mea uma tou te maua.
24 Ma vaai ia i ai ia te outou le afaatuatua, faamoemoe, ma le alofa mama, ona tumu ai lea o outou i galuega lelei i taimi uma.
25 Ma talosia ia faamanuia mai le Alii ia te outou, ma tausi o outou ofu i le lē pisipisia, ina ia mafai ona aumai o outou i le taimi mulimuli e nonofo faatasi i lalo ma Aperaamo, Isaako, ma Iakopo, ma perofeta paia o e na i ai talu mai le amataga o le lalolagi, ma le alē pisipisia o o outou ofu e pei lava o le lē pisipisia o o latou ofu, i totonu o le malo o le lagi e lē toe o ese atu i fafo.
26 Ma o lenei ou uso pele e, ua ou tautala atu nei upu ia te outou e tusa ma le Agaga lea ua molimau mai i totonu o au; ma ua olioli tele lava loʼu agaga, ona o le filiga tele ma le gauai ua outou tuuina mai i au upu.
27 Ma o lenei, talosia ia mau i o outou luga le afilemu a le Atua, ma luga o o outou fale ma laueleele, ma luga o a outou lafu ma fagaga, ma a outou mea uma ua maua, o outou fafine ma a outou fanau, e tusa ma o outou faatuatua ma a outou galuega lelei, mai le taimi nei e oo atu i luma ma le faavavau. Ma ua faapea ona ou tautala atu. Amene.


text:
O le tulai mai o le tamaitai Peresetene o Lina Chang, i le faatinoga o galuega fesoasoani a le Faalapotopotoga o le Toomaga mo ē Puapuagatia i totonu o Samoa, Amerika Samoa, Niu Sila ma Ausetalia, ua amanaia nei i se faailoga taualoa ua tauaao atu i ai e se faalapotopotoga lotu i totonu o Asia ma le Pasefika.
O le faalapotopotoga lenei e ta‘ua o A‘oa‘oga a Keriso ma Aiga uma – Every Home for Christ Ministry. E aofia ai atunuu eseese uma lava o lenei itulagi ma sa usuia i Apia sana fonotaga i le faaiuga o le vaiaso na tea nei.
O le autū o lenei faailoga taualoa, ina ia amanaia ai galuega faale-Atua o vaaia i soo se itu o le Lalolagi ma o galuega o loo faatautaia e laveai, fesoasoani ma alofa atu ai i tagata lautele o le atunuu.
Sa faaalia le agaga maualalo o le tamaitai o Lina Chang i lenei faaaloalo tele ma ua avea ai o ia o le tagatānuu muamua o Samoa ua maua lenei faailoga taualoa.
I le sauniga e aloaia ai lenei faailoga tāua, na faaalia ai e le Pastor Manasa Kolivuso, o le Faatonu o lea Talitonuga lotu i Asia ma le Pasefika, ua tolu tausaga o lenei faailoga ma e saili lava e le “Every Home for Christ Ministry” tagata o lea atunuu ma lea atunuu ua molimauina a latou galuega lelei ua fai ona tauaao lea i ai o lenei faailoga taualoa, ma o se faafetai lea mo lo latou sao i le suiga o
soifua o tagata.
Faaalia e le tamaitai ia Lina e lē vaai i lona tofiga o se tofiga o se taitai ae o se tofiga ua faia ona o ia o se tina e lē gata i lana fanau e toalima ae o se tina i fanau uma o Samoa ua sulu atu mo se fesoasoani i le faalapotopotoga o le Toomaga mo ē Puapuagatia.
O le tamaitai o Lina Chang o ia o se tasi o tamaitai o le lio o tamaitai na galulue faaleoleo ma galulue faaloia i Samoa na faavaeina lenei faalapotopotoga ona o lo latou manatu e tatau lava ona iai se isi auala e tineia ai le tulai mai pea o sauaga ua faia faasaga i tamaitai ma fanau.
E lē gata i lea o le tele o isi mataupu ua aliali ai le toatele o i latou ua soifua i se olaga lē tagolima ma le mativa.
Ua matuā tele vaega o Samoa ma isi itu o atunuu e pei o Amerika Samoa, Niu Sila ma Ausetalia ua faatutū ai lala o lenei faalapotopotoga mo le manaoga lava lea e tasi ma o le faamoemoe o le faalapotopotoga lenei ina ia mafai ona iai se auaunaga e sulufai i ai tagata pe afai ua leai se isi tali e maua i o latou mafatiaga.
O lea lava la e galue ai le tamatai o Lina Chang, ma o ana atinae faapisinisi sa tele ina alu i ai lona taimi, ua faaauau nei e lona aiga ma lana fanau, ae ua tuu atoa lona taimi e avea ai ma taitai o lenei faalapotopotoga tele i Samoa ma atunuu mamao.
Amanaia galuega fesoasoani laveai a Lina Chang
O le tulai mai o le tamaitai Peresetene o Lina Chang, i le faatinoga o galuega fesoasoani a le Faalapotopotoga o le Toomaga mo ē Puapuagatia i totonu o Samoa, Amerika Samoa, Niu Sila ma Ausetalia, ua amanaia nei i se faailoga taualoa ua tauaao atu i ai e se faalapotopotoga lotu i totonu o Asia ma le Pasefika.


text:
O lomiga fou iinei!
faamolemole faaleleia! Fa'amolemole, faamolemole faaleleia! Faafiafia i nisi suka i luga.
Aisea e tatau ona e faaleleia?
- O lenei lomiga e filifilia le lagolago sui Google, o lona uiga o le a toe galue le Faaliliuga a le Google otometi.
- O lenei lomiga Faafouga le faatulagaga utuofaamatalaga, o lona uiga wordpress 4.2 ua lagolagoina, ma o loo e faamoemoe e faasaoina ~ 40% o le toatele o le laulau i le taimi nei
- Iu ina tatou maua se lomiga muamua o le a faatonu faaliliuga backend, o le a faaali atu ia te oe le manoa ua faaliliuina tagata moni ma mafai ai ona e vave ona toe iloilo ma aveese i latou.
E faapefea ona e faaleleia?
Faatasi ai ma nisi laki, e maua le avanoa e faaleleia na i lou dashboard wordpress. E fautuaina e faaleoleo, e pei e leai se ala e toe foi ina ua maea le faaleleia utuofaamatalaga.
So o se quirks, mataupu, faafitauli – le faafesootai e fau o lau uo.
O le a lena SuperProxy ma le mafuaaga e tatau ona e mafai ai e lenei?
SuperProxy o lo tatou fou “Ia vave mauoa” polokalame. hmm…
lava, ua tatou faaaogaina le nodes faaiuga e faatagaina kamupani ma tagata taitoatasi ina ia tufatufa atu le avanoa i le web. o le a tatou totogiina mo lenei taavale, o lea afai e te faatauina a talimalo auaunaga ma e maua tone o faamatalaga faaliliu te le o faaaogaina, o le a tatou matuai talisapaia e mafai ai lenei vaega, o le a lagolagoina i tatou ma atonu o le a aoga outou ao. O le a tatou lomia faasalalau nisi faamatalaga e uiga i lenei pe a maua.
ma – i le vaega o totoe o le changelog:
- tuufaatasia Woo faatulagaina e
- Utu le encoding base64 ma le faaitiitia tele o itulau translatable
- faatulagaina e Widget faia fuʻa faaali saʻo pe sese sizing pusa sa faaaogaina
- Aveesea o pa alualu i luma luma iuga, sa seasea vaaia pe faaaogaina ma mafua ai faafitauli e sili atu nai lo o taua
- 3 gagana fou lagolagoina e Bing
- sm shortcode locale
- aloese mai le faaliliuga o le lē mau / json mataupu faatulagaina e mataupu ma nisi download plugins addon
- Lagolago le uiga placeholder, faafetai Mark Serellis
- O nisi o le lagolago i le plugin tusitaiala pisinisi
O lea la, – Olioli i lenei lomiga, ma e le o avea o se tagata ese, ia tatou iloa le auala e galue mo oe.


text:
Mataupu 4
Ua faamalamalama mai le ala e faamanuia ai e toeaina ma faitaulaga le areto o le faamanatuga. E tusa o le 401–421 T.A.
1 O le aala e faamanuia ma tufa atu ai e o latou etoeaina ma faitaulaga le tino ma le toto o Keriso i le ekalesia; ma sa latou ifaia e tusa ma poloaiga a Keriso; o le mea lea ua matou iloa ai ua sao le ala; ma o le toeaina po o le faitaulaga na faia—
2 Ma sa latou tootutuli i lalo faatasi ma le ekalesia, ma tatalo atu i le Tamā i le suafa o Keriso, ua fai atu:
3 Le Atua e, le Tamā Faavavau, matou te ole atu ia te oe i le suafa o lou Alo, o Iesu Keriso, ia e faamanuiaina ma faapaiaina lenei aareto i agaga o i latou uma o e e fetagofi i ai; ina ia latou taumamafa i le efaamanatuina o le tino o lou Alo, ma molimau atu ia te oe, le Atua e, le Tamā Faavavau, latou te loto ina e ave i o latou luga le isuafa o lou Alo, ma manatua pea o ia, ma tausi i ana poloaiga ua ia tuuina mai ia te i latou, ina ia latou maua pea lona oAgaga e faatasi ma i latou. Amene.


text:
ʻOA TAUTELE MAI I LE AFIOGA A LE ATUA | SALAMO 60-68
Ia Viia Ieova o le Faafofoga Tatalo
Ia avea au folafolaga iā Ieova ma mataupu o au tatalo
Ia faatuatua iā Ieova e ala i le sasaa atu iā te ia o mea o loo i lou loto i le tatalo
O se tatalo uigā e aofia ai o tatou faalogona loloto
Pe a faamaʻoti a tatou tatalo, o le a mafai ona tatou iloa lelei le auala e tali mai ai Ieova
E faafofoga Ieova i tatalo a tagata lotofaamaoni uma
E faafofoga mai Ieova i “tagata uma lava” e naunau moni e iloa o ia, ma mananaʻo e faia lona finagalo
E mafai ona tatou tatalo iā Ieova i so o se taimi
Tusi i lalo nisi o mataupu ou te manaʻo e faaaofia i aʻu tatalo.


text:
Tala a Isi Talavou
Maimoa i vitiō o talavou mai i vaega eseese o le lalolagi a o talanoa e faatatau i luʻitau o le olaga ma le auala na latou manumalo ai.
Olaga e Sili Ona Lelei
Pe e te fia maua se olaga faamalieina? Faafofoga a o faamatala e Cameron le auala na ia maua ai se olaga faamalieina i se auala e na te leʻi faatalitalia.
Telefoni Feaveaʻi
O le toʻatele o talavou e manatu i telefoni feaveaʻi e lē na o le vili ai o telefoni, ae o le auala lea e latou te fesootaʻi ai ma faifaimea ma isi. O ā itu lelei ma itu lē lelei o le iai o se telefoni feaveaʻi?


text:
Lolomiina
Faiaoga
I le tulimanu taumatau pito i luga o le otootoga aoaoina i luga o le initoneti o loo i ai se aikona o le lomitusi. Kiliki le aikona lenei e lolomi ai se kopi o le otootoga aoaoina.
Taitai
Afai o i ai ni faiaoga i lau uarota po o le siteki e le mafai ona maua se fesootaiga lelei i le Initoneti, e mafai ona e filifili e lolomi ia otootoga aoaoina mo i latou. E mafai ona e lolomiina taitasi ia otootoga e ala i le kiliki o le aikona o le lomitusi i le tulimanu taumatau pito i luga o le lau. E mafai ona e aveina ni otootoga se tele i se lomitusi i le lotoifale ma faia ni kopi mo faiaoga i lau uarota po o le siteki. Ona e faafou i taimi uma ia otootoga i lauga fou o le konafesi aoao ma isi punaoa, e tatau ona e lolomiina na o le tasi i le tolu ni iunite o otootoga i le taimi e tasi. Mafaufau e tuu i totonu o se faila ia otootoga ina ia faigofie ai i faiaoga ona sui otootoga pe a toe faafou.